Pengurus Pasukan Esports Ke Sukan SEA 2019 Di Filipina Diumumkan ESM

Semakin hari kita semakin menghampiri ke temasya sukan terbesar Asia Tenggara, Sukan SEA 2019 yang bakal berlangsung di Filipina. Semestinya, kontinjen negara sedang mempersiapkan dengan rapi segala keperluan para atlet negara, termasuklah kontinjen esports negara.
Dalam satu kenyataan yang dikeluarkan, Persatuan Sukan Elektronik Malaysia (ESM) telah mengumumkan Pengurus Pasukan untuk kontinjen esports negara ke Sukan SEA. ESM telah melantik Firdaus Hashim atau lebih dikenali sebagai MasterRamen sebagai Pengurus Pasukan buat semua atlet esports yang akan mewakili tanah air pada November kelak.
Kenyataan itu turut menyatakan, “adalah diharapkan, beliau dapat mengurus dan membimbing serta memberikan motivasi kepada kesemua atlet esukan sepanjang temasya tersebut berlangsung dan memperoleh pingat emas sebanyak mungkin.”


Jika The Witcher 3 Adalah Game Detektif Noir – Macamana Rupanya?

Dalam re-imagination yang dibuat oleh pelukis Ástor Alexander ini, Geralt adalah seorang penyiasat yang mencari bahan bukti menggunakan Witcher Sense beliau! Gila stylo!

Alexander telah menyiapkan 3 poster berdasarkan quest utama dan 2 lagi side-quest yang tersedia di dalam The Witcher 3. Ia berkait dengan usaha Geralt mencari Ciri dan juga masa depan yang berkait dengan Triss dan Yennefer. Korang boleh usha poster hasil lukisan beliau dibawah dan lawat laman Tumbler Alexander untuk paparan yang lebih teliti.

The Witcher 3 telah pun menerima penutup melalui DLC Blood & Wine. Developer CD Project Red juga telah mengumumkan bakal mengeluarkan game card Gwent sebagai siri yang berasingan pada E3 yang lepas.


Sony sedang membangunkan handheld PlayStation terbaru?

View this post on Instagram            A post shared by JomGaming (@jomgaming)


Rocket League Catat Rekod 100 Ribu Pemain Di Steam Hujung Minggu Lalu!

Siapa yang tak suka game percuma, betul tak?

Pada hujung minggu lalu, pihak Psyonix telah memberikan Rocket League percuma di Steam untuk semua pemain mencubanya – sama ada anda telah membelinya ataupun tidak.
Melalui itu, ia telah mencipta rekod untuk game ini sendiri apabila telah mengumpulkan 102,684 pemain pada satu-satu masa (di Steam sahaja)! Sebelum ini, rekod yang pernah dicatatkan oleh Rocket League hanyalah 50,359 pemain pada satu-satu masa, iaitu tercatat sekitar February 2016.
Anda boleh lihat statistik ini di sini.

Pada hujung minggu lalu juga, Rocket League telah memberikan banyak diskaun di Steam. Anda boleh baca lagi mengenai diskaun-diskaun ini di sini.
JomBaca: Rocket League: DLC The Witcher Akan Hadir Pada Minggu Hadapan!


The Park: Game Horror PC Ke PS4 Dan Xbox One!

Mana dia peminat-peminat dan kipas-susah-mati game bergenre seram!? Berita ni konfem buat korang tak senang duduk punya.

Developer Funcom mengumumkan bahawa game terbaru mereka iaitu The Park akan melompat masuk ke console PS4 dan juga Xbox One korang pada tahun 2016!

Pengumuman ini dibuat setelah hampir sebulan The Park di-releasekan di PC. Pergh nampak macam menarik!
Game yang berkisarkan seorang ibu iaitu Lorraine yang mencari anaknya Callum yang hilang di taman tema yang telah berpuluh tahun terbengkalai. Game berkonsepkan single player – first person view ini memerlukan korang menerokai taman tema yang terbiar dalam misi mencari anak korang yang hilang.

Fuh! Dengar je dah naik meremang bulu roma penulis ni. Apa kata kita layan sikit video trailer untuk game The Park:

ADIOS!!


Seumpama The Last of Us 2, God of War Ragnarok Mungkin Boleh Main Sebagai Atreus

Bagi yang sudah bermain The Last of Us dan The Last of Us Part II, pastinya tahu bagaimana pembahagian karakter dalam kedua-dua game yang dibangunkan Naughty Dog itu.
Dalam game pertama, kita difokuskan untuk bermain sebagai Joel, hanya sebahagian kecil game kita bermain sebagai Ellie. Kemudian, dalam sekuelnya, ia membawakan sedikit kelainan di mana pemain bertukar-tukar perspektif antara Ellie dan Abby, dan kita hanya disajikan sedikit gameplay menggunakan Joel.
Dalam satu podcast di Instagram, artis konsep Santa Monica, Samuel Matthews telah mendedahkan yang studio itu mungkin akan mengambil inspirasi dari The Last of Us Part II untuk ditampilkan ke dalam game God of War seterusnya.
Matthews menyatakan yang Santa Monica mungkin akan mempertimbangkan untuk melakukan hal yang seumpama apa yang Naughty Dog lakukan antara Ellie dan Abby. Dalam kata lain, mereka mungkin akan cuba untuk bertukar-tukar perspektif antara duo anak beranak, Kratos dan Atreus.

         View this post on Instagram            A post shared by The God Of War Podcast (@godofwarpodcast)

Bagaimana sekalipun bentuk penceritaan yang sedang dipertimbangkan Santa Monica, pastinya pendekatan seumpama ini adalah sesuatu yang agak berisiko memandangkan penerimaan yang kurang baik daripada sesetengah peminat The Last of Us terhadap dinamik antara Ellie dan Joel. Namun, sekiranya ia masih memfokuskan kepada jalan cerita Kratos, ia tentu tidak menimbulkan sebarang masalah besar.
Apa pula pandangan korang? Setuju sekiranya Santa Monica menggunakan pendekatan seperti ini?


Battlefield 1: Saksikan 6 Minit Gameplay Grenade Crossbow Di Map Terbaru Giant’s Shadow

Map percuma yang bakal disajikan kepada semua pemain Battlefield 1.

Hari ini, kepada pemilik Premium Pass Battlefield 1, anda akan disajikan dengan map terbaru yang diberi nama Giant’s Shadow. Map ini akan diberikan percuma kepada semua pemain pada 20 Disember pula.
Selain map terbaru ini, pemain juga akan ditampilkan dengan weapon terbaru untuk class Support, iaitu Grenade Crossbow. Semua ini, anda boleh tontonnya dalam gameplay berdurasi 6 minit yang dimuat naik oleh Westie di bawah:

Anda boleh baca maklumat lengkap tentang kemaskini yang akan dibawakan pada hari ini di sini.


Rindukan Siri Commandos? Korang Mungkin Patut Cuba Shadow Tactics!

Mengutarakan real-time tactics, ia sememangnya berhak untuk mendapat perhatian peminat genre ini!

Menyerupai siri Commandos, Shadow Tactics: Blades of the Shogun merupakan sebuah game yang bergenrekan real-time tactics. Bertemakan zaman feudal di Jepun, pemain akan berpeluang mengawal sepasukan unit khas yang ditugaskan untuk melakukan penyusupan, sabotaj atau membunuh individu-individu tertentu. Berbekalkan kebolehan yang unik dan tersendiri, terpulang kepada kreativiti pemain untuk mencapai objektif yang diberi.
Buat masa ini, demo Shadow Tactics: Blades of the Shogun boleh didapati menurusi GOG atau Steam.
Shadow Tactics bakal tibe ke PC pada 6 Disember ini.


Konami Muat Naik Video Nostalgia Winning Eleven Sempena Ulang Tahun Ke-20

Konami Jepun telah memuat naik video yang penuh dengan nostalgia dan memori silam, bersempena dengan ulang tahun ke-20 Winning Eleven.

Video tersebut (di atas) menceritakan bagaimana seorang yang letih pulang dari kerja, dapat merealisasikan impiannya untuk kembali bermain Winning Eleven seperti waktu dahulu. Beliau yang merupakan seorang peminat pasukan Itali, telah seperti kembali ke masa lampau, memainkan semula Winning Eleven 4 di PlayStation One.
Set yang telah digunakan dalam video tersebut telah dinamakan sebagai Winning Eleven Player’s House – di mana ia telah mencipta semula suasana dan persekitaran waktu dahulu, ketika rakan-rakan datang ke rumah dan bermain game ini bersama.
Apa yang lebih menarik, Konami sedang menjalankan satu acara di Tokyo yang bermula dari 10 hingga 13 Mac – yang mana para pelawat boleh bermain game ini di dalam set/bilik yang telah mereka tunjukkan dalam video tersebut. Anda boleh ketahui lebih lanjut mengenai acara ini di sini.

JomBaca: PES 2016: Gareth Bale Bakal Menghiasi Muka Hadapan DLC EURO 2016!


PES 2018 Diperkenalkan Secara Rasmi Oleh Konami, Tarikh Pelancaran Dah Diumumkan [KEMASKINI]

Maklumat pertama tentang PES 2018 telah diketahui! Siap sedia untuk musim baru dalam Pro Evolution Soccer!

PlayStation Store untuk rantau Jepun telah membuka pre-order untuk Winning Eleven 2018 (Nama PES untuk pasaran Jepun). Seperti yang dapat kita lihat melalui screenshot yang kami ambil di atas, nampaknya pasukan FC Barcelona akan kembali menghiasi muka hadapan siri terbaru dalam game bola sepak keluaran Konami ini.
Ia juga dapat dilihat bahawa game tersebut akan dilancarkan pada 14 September 2017. Jika diperhati semula tarikh pelancaran PES/Winning Eleven 2017 pada tahun lalu, ia dilancarkan serentak di seluruh dunia (perbezaan tarikh mengikut rantau hanya berbeza sehari dua sahaja).
Dalam PlayStation Store untuk rantau Jepun itu juga, mereka telah menampilkan 3 in-game screenshots yang memaparkan aksi Andres Iniesta dan stadium home untuk Borussia Dortmund, iaitu Signal Iduna Park.

Teruskan bersama JomGaming untuk dapatkan berita-berita terkini tentang PES 2018.
[KEMASKINI]: Konami telah secara rasmi memperkenalkan PES 2018 kepada umum. Melalui teaser trailer yang dilancarkan, ia telah memperlihatkan aksi-aksi pemain FC Barcelona. Tarikh pelancaran yang kami laporkan sebelum ini juga adalah benar, iaitu pada 14 September 2017, dan ia akan dikeluarkan di PS4, PS3, Xbox 360, Xbox One dan PC.
Video trailer penuh akan dikeluarkan pada 13 Jun 2017.
Saksikan teaser trailer PES 2018 di bawah:


Ini Bukan Cobaan, Colonel Sanders Dari KFC Akan Ditampilkan Ke Dalam WWE 2K18!

Mungkin korang terpaksa baca tajuk di atas dua kali. Ya, memang betul apa yang korang baca!

Atas sebab KFC menjadi antara penaja untuk WWE, pengasas Kentucky Fried Chicken (KFC), Colonel Sanders akan ditampilkan ke dalam game terbaru WWE 2K18 sebagai karakter yang boleh dimainkan.
Pemain boleh mengakses Colonel Sanders melalui mode Create-a-superstar.

The only thing better than one Colonel Sanders is one Colonel Sanders plus one WWE Superstar who looks a lot like Colonel Sanders. pic.twitter.com/lLPmEKvN36
— KFC (@kfc) October 9, 2017
Pasti selepas ini kita akan bermain game gusti ini dengan perasaan yang sangat sedap sehingga menjilat jari.
WWE 2K18 akan dilancarkan di PC, PS4, Xbox One dan Nintendo Switch pada 13 Oktober 2017.
JomBaca: WWE 2K18 Akan Dilancarkan Di Nintendo Switch, Kembali Ke Platform Nintendo Selepas 5 Tahun


Halo Akan Keluar Untuk Nintendo Switch? Khabar Angin Ini Mungkin Susah Nak Percaya

Francais game Halo boleh dikatakan siri game eksklusif dari Microsoft yang paling berharga. Kalau PlayStation punyai kekuatan seperti The Last of Us, Uncharted dan God of War, Xbox pula ada Halo.
Walau bagaimanapun, terdapat khabar angin yang berlegar tentang kemungkinan ada game dari siri Halo yang akan dikeluarkan ke Nintendo Switch. Laporan terbaru ini, walaupun boleh dikatakan seakan mustahil, tetapi cukup menarik untuk kita ikuti memandangkan industri gaming pada ketika ini, khususnya Microsoft, lebih terbuka untuk bekerjasama bersama pesaing masing-masing.
Laporan ini datang daripada King Zell yang sering meniriskan info yang kemudiannya menjadi sahih seperti Link’s Awakening remake, sekuel Breath of the Wild, Super Mario Maker 2 dan banyak lagi.
Pada mulanya, beliau menjangkakan bahawa pengumuman ini akan dilakukan semasa The Game Awards 2019 pada Disember lalu, tetapi memandangkan tiada apa-apa pengumuman dari majlis anugerah itu, maka pendedahan ini dijangka pula akan dimumkan semasa Nintendo Direct yang seterusnya.
Sama ada pemain Switch benar-benar akan dapat bermain siri game Halo ataupun tidak, sama-samalah kita nantikan.
Sumber: NintendoSmash


Metacritic Memperkenalkan Cara Baru Untuk Halang Peminat Mengebom Reviu Terlalu Awal

Metacritic merupakan sebuah laman web yang menjadi rujukan ramai untuk mengetahui sama ada sesebuah game itu mendapat pujian atau krtikan daripada pengkritik atau peminat. Markah yang ada untuk setiap game itu dibahagikan kepada dua — iaitu markah dari pengkritik profesional (media) dan markah dari para peminat.
Baru-baru ini, timbul kontroversi apabila peminat The Last of Us Part II telah mengembom reviu game tersebut dengan memberikan markah yang terlalu rendah sebaik sahaja game ini dilancarkan. Puncanya adalah disebabkan mereka tidak suka dengan jalan ceritanya yang telah tertiris sebelum game ini dilancarkan secara rasmi.
Ini sememangnya satu tindakan yang tidak masuk akal memandangkan mustahil untuk menghabiskan game ini dalam waktu yang singkat sebegitu kerana seperti yang disebutkan dalam reviu JomGaming, game yang dibangunkan Naughty Dog mengambil masa 30 jam untuk dihabiskan.
Maka, Metacritic telah tampil dengan langkah baharu bagi membendung pengeboman reviu ini bermula dengan satu lagi game eksklusif PS4, iaitu Ghost of Tsushima yang baru sahaja dilancarkan pada Jumaat lalu.
Laman Ghost of Tsushima di Metacritic ketika artikel ini ditulis masih belum mempunyai markah dari peminat, hanya memaparkan markah dari pengkritik yang telah bermain game ini lebih awal. Boleh baca reviu JomGaming juga di sini.
Satu notis telah diletakkan sekiranya pemain ingin memberikan markah mereka: Metacritic menyuruh pemain meluangkan masa untuk main game ini dan datang semula untuk memberikan reviu kepada game ini pada 19 Julai, 3 pagi (waktu Malaysia).

Metacritic has disabled #GhostOfTsushima user review scores and has told gamers to actually play the game before reviewing 😂🤣🤣 pic.twitter.com/26HcOKcFUw— Hunter 🎮 (@NextGenPlayer) July 17, 2020

Apa pandangan korang tentang tindakan terbaharu Metacritic ini? Setuju? Korang selalu menjadikan laman Metacritic sebagai sandaran sebelum membuatkan keputusan untuk mendapatkan sesebuah game? Kongsikannya di ruangan komen.


Ini Grafik Gameplay Sebenar Pertama PlayStation 5 Dalam Demo Teknikal Unreal Engine 5

Malam tadi, Epic Games telah mengadakan satu acara khas memperlihatkan kemaskini enjin game terbaharu mereka, yang kini dikenali sebagai Unreal Engine 5.
Epic Games telah mendedahkan dan memaparkan fungsi-fungsi baharu yang terdapat dalam Unreal Engine 5 untuk digunakan oleh para pembangun. Satu gameplay demonstrasi teknikal berdurasi 9 minit, digelar “Lumen in the Land of Nanite” telah diperlihatkan, yang dimainkan di PlayStation 5.
Senang cerita, ini merupakan grafik gameplay sebenar pertama untuk PS5 yang pernah diperlihatkan kepada umum, walaupun ianya hanyalah demonstrasi teknikal, bukan sebuah game yang akan dilancarkan.
Bersedia untuk melihat satu grafik dan gameplay yang menakjubkan? Jom tonton di bawah, tanpa sebarang pemampatan (compression):
https://vimeo.com/417882964
Unreal Engine 5 merupakan enjin game daripada Epic Games untuk membangunkan game-game bagi konsol generasi akan datang. Atau dalam kata lain, inilah apa yang mampu dilakukan oleh game-game PS5 dan Xbox Series X apabila menggunakan enjin ini.
PS5 dan Xbox Series X akan dilancarkan pada hujung tahun 2020.


Trailer Pelancaran Dead Space Remake


Square Enix Akan Mengumumkan Tarikh Keluaran Bagi Game-Game “Besar” Sebelum Tiba E3 2018

Betul ke tarikh pengeluaran akan mula diumumkan antara bulan April dan E3 2018?

Square Enix merupakan antara penerbit terkenal yang suka simpan tarikh pelancaran dan selalu menentang jangkaan peminat yang menunggu game kegemaran mereka diumumkan di pameran-pameran game.
Antara game yang peminat penat menunggu adalah Kingdom Hearts III yang hanya mendapat tarikh pengeluaran pada tahun hadapan setelah sekian lama dan juga Final Fantasy VII yang masih lagi tiada tarikh pengeluaran. *sobs*
“Bila kau nak keluar, huh?”
Namun, mungkin ada game-game besar Square Enix akan umumkan menurut kata presiden dan CEO Yosuke Matsuda semasa persidangan suku kedua tahunan bersama pelabur-pelabur.
“Usaha pembangunan bagi game-game besar sedang dijalankan di semua studio tak kira luar negara atau domestik. Kami akan memberikan pengumuman tarikh kepada game-game ini antara akhir tahun FY2018/3 dan E3,” kata Matsuda.
Kejap, apa yang dimaksudkan dengan “FY2018/3”? Itu bermakna pengumuman tarikh bagi game “besar” akan tiba pada akhir tahun fiskal berakhir pada Mac 2018 dan menandakan pengumuman dikeluarkan antara 1 April 2018 dan E3 2018 pada bulan Jun.
Dissidia Final Fantasy NT akan diterbitkan pada awal tahun 2018
Square Enix juga sedang menjelajah cara baru untuk memasarkan game-game besar ke pasaran lebih besar bagi memaksimumkan potensi syarikat.
“Kami sudah membangunkan satu saluran game-game besar ini, jadi kami sedang mencari cara baru untuk memasarkan dan mengeluarkannya untuk memaksimumkan potensi. Setakat ini, kami mahu mencapai pendapatan pengeluaran sebanyak ¥40 billion,” tambah Matsuda.
Dengan mengikut perancangan teliti, Square Enix sedang berusaha bagi mengurangkan risiko besar untuk buat overhaul game-game besar yang sedang berada dalam tempoh pembangunan. Oleh itu, pembangunan game-game ini yang akan diumumkan dari tarikh 1 April 2018 akan berjalan mengikut jadual perancangan.
Matsuda berkata, “Saya percaya kami akan berdepan dengan risiko lebih rendah semasa dalam pembangunan game kerana kami mendekati projek ini dalam fasa-fasa yang dibahagikan dan diperlukan lebih banyak usaha. Saya percaya kami mulakan usaha pembangunan mengikut perancangan kami kepada game yang mula diumumkan pada FY2019/3”.
Left Alive, IP baru diumumkan oleh Square Enix
Selain itu, Matsuda mengalu-alukan kedatangan Nintendo Switch dan mahu jadi lebih proaktif dalam pembikinan IP baru serta buat reboot untuk game-game lama di platform Nintendo.
Matsuda sedar akan kuasa pasaran muat turun secara digital yang menguasai pasaran industri video game sebanyak 50% dan beliau menjangkakan muat-turun digital akan mencecah jualan sehingga 70% dan 80% dalam jualan digital jangka sederhana atau panjang.
Lebih menarik lagi, Square Enix juga bercadang untuk bereksperimen dalam pasaran mobile AR yang kini didominasi dengan kejayaan Pokemon GO. Matsuda sedar akan pemain kini mementingkan kualiti dan pengalaman game bagus, jadi mahu buat usaha proaktif dalam pasaran mobile AR.
Selepas sesi persidangan bersama pelabur, Square Enix juga menyentuh tentang Left Alive dan mahukan Left Alive menjadi salah satu game AAA+ untuk dipasarkan kepada pemain. Buat masa kini, tiada tarikh pelancaran bagi Left Alive.


Suka Duka Battlefield V: Firestorm – Battle Royale Yang Baik, Tapi Pada Waktu Yang Salah

Sejak PUBG dan Fortnite menjadi fenomena dunia, banyak game shooter lain yang membawakan gaya mereka tersendiri dalam genre battle royale.

Call of Duty dengan kehadiran Blackout, dunia Titanfall dengan Apex Legends, dan kini giliran siri Battlefield pula membawakan Firestorm. Jadi, apa yang menarik tentang Firestorm? Apa kelainan yang dibawakan berbanding game battle royale lain?
Battlefield + Battle Royale

Secara keseluruhan, DICE dan Criterion membawakan satu pengalaman battle royale yang agak baik. Menggabungkan gameplay dan mekanisme ikonik dari siri Battlefield dan curahkannya ke dalam genre battle royale sememangnya sesuatu yang menghiburkan.
Membawakan kenderaan-kenderaan seperti kereta kebal, helikopter dan bot/jip amfibia telah menambahkan satu rencah yang tidak pernah ada dalam mana-mana game battle royale sebelum ini. Apa yang mengagumkan penulis ialah bagaimana mereka menyeimbangkan gameplay kenderaan-kenderaan ini.
Sebagai contoh, kereta kebal — jika kita fikir sekilas, pastinya kita akan merasakan yang ia akan merosakkan pengalaman battle royale melalui kehadiran kereta kebal. Kita akan fikir bahawa kereta kebal akan menjadi terlalu kuat (overpowered) serta sukar untuk dimusnahkan. Tapi ianya tidak berlaku kerana pelbagai halangan diperkenalkan untuk mengelakkan kereta kebal menjadi overpowered.

Kereta kebal hanya boleh diakses di dalam bunker, yang mana bilik kebal ini hanya boleh dibuka dengan memutarkan dua pemutarnya (oleh dua pemain) di bahagian luar. Kemudian, apabila sedang diputar, ia akan mengeluarkan bunyi yang sangat kuat, memberitahu musuh berdekatan bahawa ada skuad yang sedang cuba untuk mendapatkan kereta kebal itu.
Selain itu, senjata dan gajet yang diperlukan untuk memusnahkan kereta kebal (dan helikopter) juga mudah untuk didapati — seperti Panzerfaust, periuk api (mine) dan dinamit. Kadang-kala, apa yang melucukan apabila kami sudah bersusah payah untuk mendapatkan kereta kebal, kemudian bulatan api pun tiba tanpa sedar, dan disebabkan pergerakan kereta kebal itu yang cukup perlahan, kami terpaksa meninggalkan kereta kebal dan kemudian lari terus berjalan kaki untuk menyelamatkan diri daripada dijilat api.
Api Yang Menggerunkan

Bercakap tentang api, bulatan yang diletakkan ke dalam mode ini, iaitu Firestorm, merupakan bulatan yang paling menggerunkan dalam mana-mana game battle royale yang pernah dikeluarkan.
Kalau dalam game battle royale lain, kita akan ada keyakinan untuk berada dalam zon bahaya luar bulatan, mencari loot-loot yang lebih menarik — tetapi dalam Firestorm, tiada satu saat pun dalam permainan penulis untuk melepak-lepak dalam zon ini kerana api yang dicipta adalah sangat menggerunkan. Kita boleh merasai kehangatannya, dan jika termasuk sebentar, kita akan terasa kelam kabut untuk keluar dari zon ini. Malah, belum lagi masuk dalam api tersebut, berada berdekatan sahaja sudah terasa bahangnya dan kita sama sekali tidak mahu menghampirinya.
Permainan menjadi lebih hangat apabila dua skuad sedang bertarung di bulatan yang terakhir — di mana kiri, kanan, depan dan belakang ditutupi dengan api memanas dan kita pastinya mahu mencari musuh terakhir itu secepat mungkin kerana tidak mahu diselimuti dengan api ini terlalu lama.
Terlalu Lewat Dilancarkan

Penulis sebenarnya tidak suka membandingkan Firestorm dengan game-game lain, namun disebabkan game ini terlalu bagus, kita sememangnya terpaksa membandingkan mana-mana game battle royale dengan Apex Legends.
Pada era pasca Apex Legends, semua game yang ingin membawakan battle royale seharusnya menjadikan Apex Legends sebagai penanda aras kerana game ini telah meletakkan satu standard yang cukup tinggi. Pelbagai fungsi dan mekanisme yang kita tidak pernah terfikir pun ia perlu untuk sesebuah game battle royale, telah diperkenalkan buat pertama kali oleh Apex Legends.
Sistem respawn, sistem ping yang bijak, dan sistem looting yang memudahkan adalah antara fungsi mengejutkan yang dibawakan Apex Legends, dan ianya tiada dalam Firestorm. Mungkin akan ada yang mempertikaikan dengan berkata, “kenapa perlu tiru Apex Legends?”. Tetapi, bagi penulis setelah bermain Apex Legends selama hampir dua bulan, dan kemudian bermain Firestorm dengan ketiadaan fungsi-fungsi baru ini, terasa seperti battle royale itu kurang menyengat dan sedikit membosankan.
Looting Satu Malapetaka

Secara keseluruhan, Firestorm tidak mempunyai isu yang terlalu membimbangkan, kecuali satu — sistem looting yang sangat menyusahkan. Pertamanya, apabila dapat menghapuskan musuh, loot-loot yang dimiliki mereka akan berselerak di atas lantai (atau tanah). Tiada beg atau kotak yang mempunyai UI tambahan yang memudahkan pemain untuk memilih loot yang diingini.
Keduanya, apabila sudah berselerak itu, kesemua loot-loot ini akan bertindan antara satu sama lain — membuatkan pemain sangat sukar untuk mengambil loot yang mahu dimasukkan ke dalam inventori. Ditambah pula dengan teks yang sangat kecil apabila melihat loot-loot ini. Penulis perlu memerhati dengan lama kerana sukar untuk mengenal pasti apakah loot yang benar-benar berada di atas lantai itu.

Sistem looting yang merepek ini sekaligus merencatkan terus pengalaman battle royale itu sendiri, terutamanya apabila pusingan sudah memasuki bulatan-bulatan terakhir. Pemain akan mengambil masa yang terlalu lama untuk looting kerana kesukaran untuk memilih dan mengambil. Disebabkan looting yang terlalu terdedah kepada bahaya ini, kebanyakan pemain akan meninggalkan terus loot-loot tersebut kerana tidak mahu ditembak musuh.
Ia akhirnya mengakibatkan para pemain akan menggunakan senjata yang sama dari awal hingga akhir pusingan, serta sering kali akan kehabisan peluru kerana tidak sempat untuk mengambil peluru musuh yang bertebaran di lantai.
Sekiranya DICE dan Criterion dapat memperbaiki sistem looting ini, ia pastinya akan membuatkan Firestorm jauh lebih seronok berbanding apa yang kita rasai pada waktu ini.
Kesimpulan

Firestorm akan menjadi battle royale kegemaran penulis kalau dilancarkan sebelum Apex Legends. Firestorm mempunyai formula yang betul untuk menjadi battle royale yang baik, namun ia dikeluarkan pada waktu yang salah.
Sekiranya Firestorm ingin sekurang-kurangnya menarik lebih ramai pemain, penulis merasakan yang fungs-fungsi yang ada dalam Apex Legends seperti yang disebut di atas perlu diperkenalkan.
+ Gabungan Battlefield dan battle royale yang baik
+ Gameplay kenderaan yang seimbang
+ Bulatan api yang menggerunkan
– Sistem looting yang menyusahkan
– Dilancarkan pada waktu yang salah


Pertandingan FIFA 17 Terakhir Sebelum Berpindah Ke FIFA 18 – Jom Sertai Pertandingan Ini Di Kuala Terengganu!

Mana geng-geng Ganu kita, moh ucapkan selamat tinggal kepada FIFA 17!

KuppyStation akan menganjurkan sebuah pertandingan FIFA 17 pada hujung bulan ini. Pertandingan ini adalah umpama “pertandingan perpisahan” sebelum kita semua beralih kepada musim baru FIFA 18.
Selain mengucapkan selamat tinggal kepada FIFA 17, pertandingan ini juga menawarkan hadiah yang cukup lumayan! Berikut adalah butiran yang perlu korang tahu tentang pertandingan ini:
Nama pertandingan: Terengganu FIFA 17 Challenge
Tarikh: 30 September 2017
Masa: 8 pagi hingga 6 petang
Lokasi: Chicken Cottage, Kuala Terengganu
Yuran: RM30 (dibayar sebelum 24 September), RM40 (dibayar selepas 24 September)
Slot: 64 pemain sahaja
Hadiah kemenangan:
-Juara – RM1,000
-Naib Juara – RM800
-Tempat Ketiga – RM600
-Tempat Keempat – RM400
Korang boleh daftar nama korang dengan PM Facebook Page KuppyStation.

Apa yang paling menarik tentang pertandingan ini? Persatuan Bolasepak Negeri Terengganu (PBSNT – Terengganu FA) bakal menaja empat pemain terbaik dalam pertandingan ini, untuk dibawa ke Red Bull Coliseum – sebuah kejohanan esport besar-besaran yang turut akan disertai oleh beberapa negara Asia Tenggara lain, berlangsung pada 27 hingga 29 Oktober ini.
Walau bagaimanapun, di Red Bull Coliseum itu nanti, empat pemain ini akan bermain FIFA Online 3.
Ya, korang bacanya dengan betul. Terengganu FA bakal menaja pemain-pemain ini! Ini merupakan langkah awal, sesi percubaan dan persediaan Terengganu FA untuk memasuki arena esport.
Nak tahu lebih lanjut tentang perkara ini? Korang kena teruskan bersama JomGaming kerana kami akan melaporkan pengumuman eksklusif tentang penglibatan Terengganu FA ini.


PES UEFA EURO 2016 Kini Telah Dilancarkan, Jom Tonton Trailer!

PES UEFA EURO 2016 kini sudah berada di pasaran untuk PlayStation 3 dan PlayStation 4 – dan Konami telah mengeluarkan launch trailer-nya!

Dalam trailer tersebut, ia telah menampilkan footage dari PES 2016 bersama aksi-aksi dari kelayakan UEFA EURO 2016. Beberapa gol yang dijaringkan, goal celebrations dan gelagat penonton di dunia sebenar telah diselang-selikan dengan footage dari PES 2016 yang di-remake semula.
Jom tonton launch trailer PES UEFA EURO 2016 yang gempak ini:

JomBaca: PES 2016: Gareth Bale Bakal Menghiasi Muka Hadapan DLC EURO 2016!


Di Johor, Seorang Lelaki Indonesia Cedera Ditikam Rakannya Kerana Bunyi Video Game Terlalu Kuat

Kejadian yang tidak diingin seperti ini yang kita tidak mahu berlaku.

Gambar sekadar hiasan.
Seorang lelaki Indonesia mengalami kecederaan di telinga dan lehernya apabila rakannya telah hilang sabar dan menikamnya kerana bermain video game dengan bunyi yang terlalu kuat, menurut laporan The Star.
Menurut Ketua Polis Daerah Iskandar Puteri, Asisten Komisioner Noor Hashim Mohamad berkata kejadian yang berlaku di Taman Nusa Bestari, Skudai, Johor itu terjadi pada pukul 7 pagi Selasa. Suspek yang berumur 39 tahun itu dikatakan telah naik berang kerana bunyi terlalu kuat yang datang dari bilik bersebelahan itu mengganggunya semasa sedang tidur.
Suspek kemudiannya masuk ke bilik mangsa dan menyerang lelaki Indonesia yang berusia sekitar 20-an itu dengan pisau lipat.
“Selepas melakukan serangan, suspek seterusnya kembali ke biliknya dan sambung tidur,” kata ACP Noor Hashim.
“Mangsa mengalami luka sepanjang 4cm di belakang telinga kirinya dan luka di lengan kirinya, manakala dua lagi rakannya yang bermain bersamanya tidak diapa-apakan.
Mangsa telah dihantar ke Hospital Sultanah Aminah untuk mendapatkan rawatan.


Ghost Recon Wildlands Dan Horizon Zero Dawn Berebut Takhta Teratas Di PS Store Amerika Dan Eropah Pada Bulan Mac 2017

Dua game keluaran masing-masing daripada Ubisoft dan Guerrilla Games menduduki tangga teratas di PlayStation Store pada bulan lalu.

PlayStation Blog di rantau Eropah dan Amerika Utara telah mengeluarkan data tentang game-game yang dimuat-turun di PlayStation Store rantau masing-masing pada bulan Mac 2017. Sebagai nota, ini hanyalah data daripada PlayStation Store dan tidak termasuk jualan disk fizikal.
Di Eropah, Horizon Zero Dawn menaiki takhta teratas dengan diikuti oleh Ghost Recon Wildlands dan ya, jangan terkejut, Rocket League berada di kedudukan ketiga – sebuah game yang dilancarkan pada tahun 2015.
Manakala, di PlayStation Store rantau Amerika Utara, Ghost Recon Wildlands menduduki tangga pertama, diikuti oleh Horizon Zero Dawn dan Mass Effect: Andromeda.

Berikut adalah senarai penuh jumlah muat turun yang dilakukan di PS4 pada bulan Mac 2017:
20 Game PS4 Tertinggi (Eropah)

Horizon Zero Dawn
Ghost Recon Wildlands
Rocket League
FIFA 17
Mass Effect: Andromeda
Pro Evolution Soccer 2017
The Last of Us Remastered
Uncharted 4: A Thief’s End
ARK: Survival Evolved
The Witcher 3: Wild Hunt
Battlefield 1
Doom
Tom Clancy’s Rainbow Six Siege
Minecraft
Uncharted: The Nathan Drake Collection
Borderlands: The Handsome Collection
Lego Worlds
EA Sports UFC 2
Diablo III: Reaper of Souls
Star Wars Battlefront

20 Game PS4 Tertinggi (Amerika Utara)

Ghost Recon Wildlands
Horizon Zero Dawn
Mass Effect: Andromeda
MLB The Show 17
Battlefield 1
God of War 3 Remastered
EA SPORTS FIFA 17
Battlefield 4
Rocket League
Grand Theft Auto 5
NieR: Automata
ARK: Survivor’s Pack
Minecraft: PlayStation 4 Edition
KINGDOM HEARTS HD 1.5 +2.5 ReMIX
For Honor
Madden NFL 17
Plants vs. Zombies Garden Warfare 2
Call of Duty: Infinite Warfare
NBA 2K17
Batman: Arkham Knight


ABZU: Pengembaraan Misteri Ke Dasar Lautan

Bagaimana rasanya dapat mengembara dan menerokai dasar lautan yang luas dan terbentang?

JomBaca: 21 Games Yang Bakal Menggegar Ogos 2016!

Itu adalah apa yang ada dalam game terbaru dari Giant Squid Studios iaitu ABZU yang akan berada di pasaran pada 2 Ogos 2016.
Game bergenrekan simulation ini boleh dimainkan di konsol PlayStation 4 dan juga PC. Game ini membawa korang selaku penyelam dan memgembara ke dasar lautan yang luas untuk merungkai misteri di sebalik lautan itu sendiri.

Korang juga akan dapat mencari mitos-mitos lama yang dikatakan tenggelam ataupun hilang di dasar laut. Saksikan keindahan hidupan dasar laut yang penuh dengan keunikan serta bermacam-macam lagi misteri yang dapat korang temui dalam pengembaraan ini nanti.
Jom layan trailer bagi game ABZU ini:

ADIOS!


South Park: The Fractured But Whole Akan Dikeluarkan Pada Bulan Oktober Tahun Ini

Setelah sekian lama tertangguh, akhirnya anda berpeluang menjadi adiwira lebih meletup daripada adiwira lain.

Untuk game ini, pemain dapat memilih hero dan jalan cerita mereka yang tersendiri dan melawan jenayah dengan sistem combat yang baru. Game ini juga menampilkan sistem crafting baru dalam membasmi jenayah berada di South Park bersama Coon dan kawan-kawannya.
Game ini adalah sambungan terus selepas kejadian South Park: The Stick of Truth. Selain itu, sesiapa yang beli South Park: The Fractured But Whole berpeluang untuk main The Stick of Truth secara percuma. Jika anda pre-order South Park: The Fractured But Whole secara digital, anda akan terus dapat main The Stick of Truth selepas anda pre-order. Untuk physical copy pula, anda akan dapat downloadable code sebaik sahaja tiba pada bulan Oktober.
South Park: The Fractured But Whole bakal dikeluarkan pada 17 Oktober 2017 untuk PS4, Xbox One dan PC.


Filem Inception Akan Ditayangkan Dalam Fortnite Pada Jumaat Malam Ini

Seperti diumumkan sebelum ini, Epic Games akhirnya berkongsikan butiran tentang tayangan filem-filem Christopher Nolan dalam Fortnite.
Program ini cukup istimewa. Terdapat tiga pilihan filem arahan Christopher Nolan yang akan ditayangkan dalam Fortnite — iaitu sama ada Inception, Batman Begins, atau The Prestige.
Setiap negara akan ditayangkan salah satu daripada tiga pilihan filem ini. Malah, setiap negara akan memiliki waktu tayangan yang berbeza. Iyalah, takkanlah mereka nak tayangkan secara serentak di seluruh dunia, pasti akan ada zon waktu yang ditayangkan pada tengah malam buta. Siapa nak tengok, ya tak?
Oleh itu, untuk para pemain di Malaysia, Fortnite akan menayangkan Inception. Waktunya ialah pada 26 Jun ini (Jumaat), 8 malam (waktu Malaysia).
Macam mana nak tonton filem ini nanti? Apabila korang masuk ke dalam Fortnite dan pilih Battle Royale, korang perlu tukar mode ke Party Royale, kemudian barulah tekan ‘Play’. Apabila korang sudah masuk ke dalam map, pergi ke lokasi yang ditandakan seperti di bawah:

Apa yang lebih menarik ialah Fortnite akan turut menyediakan sarikata untuk filem ini nanti. Untuk tutup atau buka sarikata, pergi ke Settings > Audio > Subtitles. Dari situ korang boleh ubahsuai saiz teks, warna teks dan lain-lain.
Jadi, pergi beli popcorn sekarang, ajak kawan-kawan semua, dan tonton filem Inception arahan Christopher Nolan bersama-sama dalam Fortnite!


Game-Game Percuma PlayStation Plus Bernilai RM3,703 Sepanjang 12 Bulan Dalam 2019

Antara perubahan penting dalam PlayStation Plus pada tahun ini ialah kenaikan harga langganan tersebut pada Ogos 2019. Sebelum kenaikan harga itu, langganan setahun mengenakan caj sebanyak RM129, dan kini harganya telah bertukar kepada RM159.
Sepanjang 12 bulan pada tahun 2019, Sony Interactive Entertainment telah memberikan sejumlah game-game percuma yang bernilai USD894.68 (~RM3,706.30). Data ini datang daripada analisis yang dilakukan oleh Polygon, yang mana mereka telah menilai berapakah harga game-game percuma yang diberikan (harga semasa game-game tersebut menjadi percuma).
Semestinya, kajian yang mereka lakukan adalah berdasarkan langganan PS Plus untuk rantau Amerika Utara. Namun, secara keseluruhan, tidaklah banyak perbezaan game percuma yang diberikan untuk rantau itu dengan rantau Asia.
Secara purata, harga game semasa diberikan percuma ialah USD27.96 (~RM115.83), manakala markah reviu secara purata ialah 77 per 100 (berdasarkan Metacritic), dan usia game itu secara purata ialah 2 tahun 10 bulan.
Antara game percuma menarik yang diberikan sepanjang tahun ini ialah The Last of Us Remastered, Steep, Titanfall 2, Detroit: Become Human, What Remains of Edith Finch, For Honor, Hitman: the Complete First Season, dan banyak lagi.
Jadi, korang berpuas hati dengan langganan PS Plus sepanjang 2019? Game yang paling korang suka? Rasa berbaloi?
Sebagai perbandingan, Sony memberikan game-game percuma sepanjang tahun 2018 dengan nilai USD1,500 (RM6,262).


Logitech Setuju Membeli ASTRO Gaming – Katalog Peranti PC Gaming Kini Dengan Gaming Headset Bagi Konsol!

Logitech International telah mengumumkan persetujuan mereka untk membeli ASTRO Gaming, jenama gaming headset unggul bagi konsol.

Dengan ini, Logitech dan ASTRO akan menjadi pengeluar nombor satu di dunia bagi headset, mouse, keyboard dan streaming webcam untuk PC dan konsol.

Ujesh Desai, vice president dan general manager Logitech G berkata, “ASTRO adalah jenama headset premium bagi konsol dan menjadi pilihan ramai atlit esport di platform konsol. Ianya melengkapi fokus Logitech G terhadap gaming di PC dan kami amat seronok; kami suka pasukan, jenama dan produk-produk tersebut. Seterusnya kami akan bersama mejadikan gaming lebih menyeronokkan untuk gamers di mana jua.”
Jordan Reiss, co-founder dan presiden ASTRO menambah, “Kekuatan jenama ASTRO dan digabungkan dengan teknologi dan rangkaian pengedaran Logitech G akan membawa produk kami kepada lebih ramai gamer di serata dunia.”
Sumber
ASTRO yang dikenali sebagai pengeluar headset gaming premium bagi konsol seperti headset A40 dan A50 mereka direka bagi gamer profesional dan penggemar audio berkualiti. Model terbaru mereka A10 turut menawarkan rekaan headset premium tetapi pada harga yanglebih mampu-milik.


The Finals: Game Shooter Penuh Destructions Yang Sedang Dibangunkan Bekas Pembangun Battlefield

Embark Studios merupakan antara studio baharu yang perlu kita ikuti dengan rapat. Hal ini kerana studio tersebut dibarisi kebanyakan pembangun veteran dari DICE yang sebelum ini pernah membangunkan siri Battlefield.
Tahun lalu, Embark telah mengumumkan game pertama mereka iaitu ARC Raiders, namun, Embark telah mendedahkan yang game ini telah ditunda kerana ingin memfokuskan sebuah game lain yang menggunakan nama kod “Project Discovery”.
Terkini, “Project Discovery” itu telah mendapat judul rasmi, iaitu game ini akan dikenali sebagai The Finals.
Sebuah trailer baharu untuk The Finals serta beberapa butiran mengenainya telah dikongsikan.
Embark menggambarkan game first-person shooter ini sebagai sebuah game percuma (free-to-play) yang memfokuskan kepada kombat.
Daripada deskripsi yang disediakan, ia kedengaran seperti sebuah game kompetitif arena PvP seakan-akan Overwatch atau Valorant. Namun apa yang membezakannya adalah arena dinamik yang bakal mereka sajikan dalam game ini.
Game ini kelihatan seperti boleh memusnahkan bangunan dan kawasan sekeliling mengikut strategi yang diingini bagi memberikan kelebihan kepada pasukan masing-masing.
Trailer yang disaksikan juga memperlihatkan banyak bangunan yang boleh diletupkan, sesuatu yang mempunyai aura seperti game-game Battlefield.
Menariknya, antara tagline yang digunakan adalah “jangan hanya lepaskan tembakan, tapi runtuhkan juga bangunan!” Malah, arena yang akan dibawakan ke dalam game ini adalah berdasarkan lokasi-lokasi dari dunia sebenar.
Jom layan:

Buat masa ini, mereka hanya mengumumkan The Finals untuk PC, dan belum ada lagi tarikh pelancaran. Walau bagaimanapun, korang dah boleh letakkan game ini dalam Wishlist di Steam.


Fortnite: 60 FPS Di Konsol, Matchmaking Berdasarkan Skill, Custom Match Antara Yang Akan Ditambah

Epic Games semakin hari semakin tidak menunjukkan tanda-tanda untuk memperlahankan proses penambahbaikan dalam Fortnite.
Terbaru, mereka telah mendedahkan apakah perancangan besar terhadap Fortnite, kali ini khusus kepada mode Battle Royale. Di bawah, kami senaraikan beberapa perancangan masa depan mereka, yang mana kami rasakan korang perlu tahu.
Mengoptimumkan Pengalaman Bermain
Epic sedang berusaha sebaik boleh untuk menambahbaik pengalaman Fortnite secara keseluruhan dalam semua aspek. Menyingkatkan masa dari lobi ke dalam game adalah antara keutamaan mereka.
60 FPS Di Konsol
Sekitar bulan ini, Epic akan membawakan 60 FPS ke dalam Xbox One dan PS4. Pengalaman ini adalah antara penambahbaikan yang sangat diminta oleh para pemain di konsol.
Matchmaking Berdasarkan Skill
Epic sedang cuba untuk memperkenalkan matchmaking berdasarkan skill. Senang cerita, pemain yang mempunyai skill yang tinggi akan mempertemukan pemain yang juga mempunyai skill tinggi, dan sebaliknya.
Setelah mengumumkan perkara ini, rata-rata peminat memberikan maklumbalas yang kurang baik. Mereka mahukan Fortnite mengekalkan momen-momen rawaknya apabila bertemu dengan semua jenis pemain dalam satu-satu game.
Lebih Banyak Item Kosmetik
Lebih banyak item kosmetik akan ditampilkan ke dalam game bagi memberikan pemain lebih banyak pilihan untuk menonjolkan diri daripada pemain lain. Glider, outfit, dan harvesting tool bukan sahaja akan membawakan lebih banyak pilihan baru, tetapi juga akan mencantikkan lagi rupa item yang telah dikeluarkan sebelum-sebelum ini.
Di bawah adalah beberapa kosmetik yang dalam perancangan Epic:

Lebih Banyak Item & Senjata
Epic bukan sahaja akan menambah lebih banyak consumable item (potion, bandage) dan senjata, malah juga akan membawakan lebih banyak jenis-jenis item baru yang lebih daripada itu.
Ia seterusnya akan memperkenalkan lebih keseronokan ke dalam game.
Lebih Banyak LTM
Epic telah mendedahkan banyak limited-time mode (LTM) yang sudah berada dalam perancangan mereka. Antara mode yang akan mewarnai lagi game ini ialah:

Blitz Mode (perlawanan yang lebih singkat)
Lompat ke dalam bulatan pertama
Memendekkan masa antara setiap bulatan
Saiz pasukan antara 50v50 dan skuad
50v50 v2:
– Pengalaman yang lebih banyak persamaan dengan trailer 50v50
– Memisahkan dua pasukan pada permulaan
– Tertumpu kepada pertempuran
– Bas untuk setiap pasukan
– Boleh nampak semua rakan sepasukan dalam map
– Lebih banyak supply drop

Custom Match
Custom Match pernah disebutkan sebelum ini, dan ia disebutkan lagi dalam perancangan mereka kali ini. Namun, mereka tidak mengumumkan bilakah ia akan dibawakan kepada semua pemain kerana masih mencuba untuk memperbaiki fungsi ini.

Ini adalah beberapa sahaja perancangan yang telah diumumkan Epic untuk Fortnite, yang kami rasakan menarik dan korang perlu tahu. Kalau korang nak baca perancangan mereka ini secara penuh, korang boleh bacanya di sini.


BBC Sport Akan Menayangkan Piala Dunia Dalam Realiti Maya, Boleh Gunakan Headset PlayStation VR

Apa cara yang paling real menonton perlawanan bola sepak selain benar-benar berada di dalam stadium? Ya, menonton dalam realiti maya (VR)!

Saluran BBC Sport telah mengumumkan bahawa mereka akan menyiarkan perlawanan Piala Dunia FIFA 2018 di Rusia dalam Ultra HD dan juga dalam VR.
Kesemua 33 perlawanan yang akan ditayangkan BBC Sport akan boleh ditonton dalam aplikasi BBC Sport VR 2018 World Cup. Manakala, 29 perlawanan akan ditayangkan di BBC One secara Ultra HD.
Perlawanan dalam bentuk VR ini akan boleh ditonton mereka yang melanggan BBC Sport pada berdekatan dengan mulanya Piala Dunia, di peranti-peranti iOS dan Android serta headset-headset VR lain seperti Gear VR, Oculus Go dan PlayStation VR.
Sumber: BBC


Kompilasi Mesej Pesanan Dan Ucapan Sambutan Tahun Baru Oleh Industri Video Game

Selamat tahun baru 2018!

Sempena tahun 2018 sudah tiba, studio-studio ternama video game dari seluruh pelusuk dunia mengucapkan selamat tahun baru kepada semua pemain dan juga peminat yang mengikuti game mereka. Jom kita baca ucapan-ucapan mereka!
Project Aces (terkenal dengan siri Ace Combat)

あけましておめでとうございます。皆様に最高の作品を届けられるように本年もPROJECT ACES一同、エースコンバット7の開発に努めます。宜しくお願いします。公式HP_https://t.co/cyfqKSbl0T#ACE7 #エースコンバット pic.twitter.com/WrV2ivCBB2
— エースコンバット公式 (@PROJECT_ACES) January 1, 2018
Acquire (terkenal dengan No Heroes Allowed! VR)

あけましてー…(＾▽＾)
o(>Д<｡*)ﾉﾟ+.☆おめでとぉぉぉぉぉぉぉぉぉぉ！！！☆ﾟ+ pic.twitter.com/l4kcr4vcsa
— アクワイア (@acquire_pr) December 31, 2017
Arc System Works (terkenal dengan siri Guilty Gear dan BlazBlue)

Atlus Japan (terkenal dengan siri Persona)

あけましておめでとうございます！ 2018年もアトラスをどうぞよろしくお願い申し上げます。 pic.twitter.com/WPKOFJtEkg
— アトラス公式アカウント (@Atlus_jp) December 31, 2017
Bandai Namco Entertainment Europe (terkenal dengan Code Vein, SoulCalibur, Dragon Ball FighterZ dan banyak lagi)

Borderlands (dibangunkan oleh Gearbox Software dan diterbitkan oleh 2K)

Have a #HappyNewYear, Vault Hunters!
*UNCE UNCE UNCE WUB WUB WUB WUB* pic.twitter.com/yvGkCr8N4k
— Borderlands 3 (@Borderlands) December 31, 2017
Ucapan oleh Hideaki Itsuno (pengarah Devil May Cry 2, 3, 4 dan Dragon’s Dogma) daripada Capcom:
“Selamat tahun baru! Saya minta maaf kerana saya tidak dapat mengumumkan projek terbaru saya pada tahun lepas. Sekarang kami sudah mencapai di tahap paling penting dalam pembangunan projek. Kami sedang membangunkan game yang gempak, jadi sila tunggu sedikit sahaja lagi.”
Dragon Quest X (dibangunkan oleh Square Enix)

【謹賀新年】アストルティアを旅する冒険者の皆さまへあけましておめでとうございます！新しい年の冒険のはじまりです！今年の皆さまの旅が良いものになりますように！ DQ10スタッフ一同 #DQ10 pic.twitter.com/Q6rEWl559R
— ドラゴンクエストX 公式 (@DQ_X) December 31, 2017
Fallout (dibangunkan oleh Bethesda Studios)

Grab an ice cold Nuka-Cola Quantum to ring in the New Year!
Cheers! and #HappyNewYear! pic.twitter.com/uzL8KnzaG6
— Fallout (@Fallout) December 31, 2017
Final Fantasy XV (dibangunkan oleh Square Enix)

あけましておめでとうございます。#FFXV は発売から1年以上たちますが、これからもレベルアップを続けつつ、皆様に愛されるコンテンツを提供できるよう努めてまいります。
今年もよろしくお願いします!#FF15#HappyNewYear pic.twitter.com/Wao1MVXlZv
— FINAL FANTASY XV (@FFXVJP) December 31, 2017
From Software (terkenal dengan siri Dark Souls)
Anda boleh dapatkan kad tahun baru Dark Souls III: The Fire Fades Edition and kad sambutan ulangtahun ke-20 Armored Core di sini
God Eater & Code Vein (dibangunkan oleh Bandai Namco Entertainment)

HAPPY NEW YEAR！！2018年もゴッドイーターをよろしくお願いします。GE3、GEREOなど、続々と広がるゴッドイーターワールドにご期待ください！画像は小林によるGE3主人公と、板倉のGEREOアリサ！#godeater #GE3 #GEREO pic.twitter.com/rLxcIFcheV
— 「ゴッドイーター」シリーズ公式アカウント (@project_ge) December 31, 2017

あけましておめでとうございます！！2018年もCODEVEIN＆GE3＆GEREOの開発を、頼れる仲間たちと、そしてユーザーの皆様と共に全力で進めさせて頂きたいと思っておりますので、どうぞよろしくお願いいたします！！ 画像は(C)コバヤシ＆(C)イタクラの年賀イラスト！　#godeater #GE3 #GEREO #CODEVEIN pic.twitter.com/BDjYvQzyWO
— Hiroshi Yoshimura (@yoshimura_hi) December 31, 2017

HAPPY NEW YEAR！！『CODEVEIN』を今年も宜しくお願いいたします。2018年発売に向けて様々な情報を本アカウントで発信していきますので、これからもよろしくお願いいたします！（風邪にはお気をつけて！マスクをお忘れなく！）画像はキャラデザ小林によるミア！#CODEVEIN #コードヴェイン pic.twitter.com/aIToul73ss
— CODE VEIN (@CODE_VEIN) December 31, 2017
Kingdom Hearts (dibangunkan oleh Square Enix)

Happy Holidays! May happiness and light be yours throughout the coming year! #KH #KingdomHearts pic.twitter.com/0Rqxe8UJOo
— KINGDOM HEARTS (@KINGDOMHEARTS) December 31, 2017
Kirby (dibangunkan oleh HAL Laboratory dan Nintendo)

いよいよ、今年もあとわずかですね。たくさんの思い出をふりかえりながら、年越しそばをいただきま～す！おや…？わたくしのおそば、みなさんのと比べてだいぶ量が少ない…？いや、気のせいですよねっ！寒空の下で食べるおそばは、染みますねぇ…はふはふ…ずずず～っ pic.twitter.com/MBDU2OABB4
— 星のカービィ (@Kirby_JP) December 31, 2017

あけましておめでとうございます！気合いを入れて、カービィさんたちと一緒にキャンディ山に初日の出を拝みにやってきました！なんとも神々しいうつくしさです～！！今年一年も、みなさまにとってしあわせいっぱいな一年になりますように。わたくしたちもがんばります～！ pic.twitter.com/U2EzdlIvlj
— 星のカービィ (@Kirby_JP) December 31, 2017
Koei Techmo Games Europe (terkenal dengan Nioh, siri Samurai Warriors, siri Dead or Alive dan banyak lagi)

Kojima Productions (pembangun siri Metal Gear dan akan datang, Death Stranding)

Happy new year 2018! May it be a great year for all of you. Thanks for all your support; it's what keeps us going! pic.twitter.com/qVZNmeCGI3
— KOJIMA PRODUCTIONS (Eng) (@KojiPro2015_EN) December 31, 2017
Siri Layton (dibangunkan oleh Level-5 dan diterbitkan oleh Nintendo)

Kat has her #NewYears Resolutions. What are yours? pic.twitter.com/YCtPl6mc4u
— Layton Series (@LaytonSeries) January 1, 2018
Monster Hunter: World (dibangunkan oleh Capcom)

Happy New Year, hunters! 🎉
2018 is the year of #MHWorld and we can't wait to welcome you to the New World! 🎆 pic.twitter.com/mr2GKFwl6X
— Monster Hunter (@monsterhunter) January 1, 2018
Naughty Dog (terkenal dengan siri Uncharted dan The Last of Us)

2017 has been an incredible year, releasing Uncharted: The Lost Legacy & revealing more on The Last of Us Part II. We wanted to thank you all for the support, passion, & encouragement.
We're looking forward to a great 2018 together with you. We love you all.
Happy New Year! pic.twitter.com/J2SO3CAsMj
— Naughty Dog (@Naughty_Dog) January 1, 2018
Ninja Theory (terkenal dengan Hellblade: Senua’s Sacrifice)

Happy New Year from everyone at Ninja Theory! Thank you for the incredible support in 2017! pic.twitter.com/jdZxXNMr9P
— NinjaTheory (@NinjaTheory) December 31, 2017
Nintendo Australia / New Zealand

Happy New Year!May you have a splat-ful 2018! pic.twitter.com/QZtyTU9zj0
— Nintendo AU NZ (@NintendoAUNZ) December 31, 2017
No Heroes Allowed! VR (dibangunkan oleh Acquire)

明けましておめでとうございます！2018年も、遊んで損なしムスメも可愛いい『V!勇者のくせになまいきだR』をよろしくお願い致しますぞ。ということで、今年もおみくじをツイートしておきますね！(魔王) #勇なま #Vなま pic.twitter.com/q4Ln3dVXFd
— 魔王とムスメ (@yuunama) December 31, 2017
PlayStation Japan

パッチョンボ～ モ～イノイノイ！ ロコロコたちから新年のご挨拶を申し上げます！特別な年賀壁紙を配布中なので是非使ってみて下さい→ https://t.co/puugRjVDCm #LocoRoco #LocoRoco2 pic.twitter.com/c8EwSUGmLi
— プレイステーション公式 (@PlayStation_jp) December 31, 2017

あけましておめでとうございます！ ｢プレイステーション｣では、2018年も1月から注目タイトルが続々登場。充実のタイトルで皆さんがさらに｢プレイステーション｣をお楽しみいただけるよう努めて参ります。皆さま、本年もどうぞご期待ください！ pic.twitter.com/3pJPCKkdQS
— プレイステーション公式 (@PlayStation_jp) January 1, 2018
Quantic Dream (terkenal dengan Heavy Rain, Beyond Two Souls dan akan datang, Detroit: Become Human)

Happy New Year to our TALENTED team working so hard, our WONDERFULL actresses and actors for STUNNING performances, our composers for being so INSPIRING, our BELOVED fans for whom we’ll always go the EXTRA mile and @PlayStation @SonyXDevEurope for always being day one BELIEVERS! pic.twitter.com/sQ6KrHlIFs
— QUANTIC DREAM (@Quantic_Dream) December 31, 2017
SEGA Japan (terkenal dengan siri Sonic the Hedgehog, Yakuza dan Total War)

A HAPPY NEW YEAR！
2018年もセガおよびセガ公式アカウントをよろしくお願いいたします！
セガグループの年賀状はこちらhttps://t.co/sOcLoxT2bf#セガのお正月 pic.twitter.com/fCt7pJV83n
— セガ公式アカウント🦔 (@SEGA_OFFICIAL) December 31, 2017
SNK Entertainment (terkenal dengan siri Metal Slug dan The King of Fighters)

改めましてあけましておめでとうございます🐶🎊🍶今年もSNKエンタテインメントとSNKをよろしくお願い致しますっ🤗✨今年も飛ばして行きますよぉ~~~(๑• ̀ω•́๑)✧https://t.co/WNKxh6BIvF pic.twitter.com/xBHYNb0Tj9
— SNKエンタテインメント公式 (@snk_enter) December 31, 2017
Supergiant Games (terkenal dengan Pyre, Transistor dan Bastion)

Happy New Year, folks!! Thank you for helping the Nightwings find their freedom this past year, and may the stars shine on for you in the next one! pic.twitter.com/JsjZYlyDct
— Supergiant Games (@SupergiantGames) December 31, 2017
Super Mario (dibangunkan oleh Nintendo)

#HappyNewYear, everyone! Have a great night, and a super 2018! 🎉🍄⭐ pic.twitter.com/PGp0xUOnjL
— Super Mario UK (@SuperMario_UK) December 31, 2017
Xbox

Goodbye, "Best Game of 2017" debates.Hello, "Best Game of #2018" debates. #NewYear pic.twitter.com/OGGQgQz4VU
— Xbox (@Xbox) December 31, 2017
Xenoblade Chronicles 2 (dibangunkan oleh Monolith Soft dan diterbitkan oleh Nintendo)

みなさん、あけましておめでとうございますも！みなさんにとって素敵な一年になりますように！そして、今年も『ゼノブレイド２』とモノポンをよろしくお願いしますも！ pic.twitter.com/eBwmWpTOsv
— ゼノブレイド総合 (@XenobladeJP) January 1, 2018
Sumber: Gematsu


Football Manager 2021 Menjadi Game Terpantas Dalam Siri Catat Jualan 1 Juta Unit

Hampir dua bulan selepas pelancaran Football Manager 2021 (FM21), game simulasi pengurusan kelab bola sepak dari Sports Interactive itu telah mencatat satu rekod baharu yang membanggakan.
FM21 kini merupakan game terpantas dalam francais Football Manager yang mencatatkan jualan 1 juta unit.
Berita ini diumumkan oleh pengarah game itu sendiri, Miles Jacobson melalui Twitter. Lebih menarik, beliau turut mendedahkan bahawa lebih daripada 900 ribu pemain telah bermain game tersebut pada minggu lalu.

At some point yesterday, #FM21 became our fastest ever series of games to reach 1m copies activated.I'm guessing you're getting value for money from it, as over 900k of you played it last week!I hope you're finding some solace & company from the game world you escape into.x— Miles Jacobson (@milesSI) January 3, 2021

Salah satu faktor yang menyumbangkan kepada rekod ini adalah disebabkan edisi tahun ini mereka melancarkan edisi istimewa untuk Xbox.
Mengapa FM21 tidak dilancarkan ke platform PlayStation? Jacobson pernah jawab sebelum ini.
Football Manager 2021 kini boleh dimainkan di PC, Xbox One, Xbox Series X/S, Nintendo Switch, iOS dan Android.


Bilangan Lampu Di Controller PS5, DualSense Menyala Menandakan Pemain Ke Berapa

Di PS4, kita kadang-kala akan terkeliru kita sedang menggunakan profil atau pemain yang ke berapa (Player 1 atau Player 2). Cara untuk mengetahui adalah dengan melihat apakah warna lampu yang menyala di DualShock 4, sama ada warna biru, merah atau lain-lain.
Kelak, di PS5, kita akan lebih untuk mengenalpasti kita sedang menjadi pemain ke berapa kerana di bahagian tengah DualSense, ada lampu kecil yang menyala. Bilangan lampu kecil ini menandakan kita adalah pemain ke berapa — satu lampu menyala menanda kita Player 1, dua lampu menyala (Player 2) dan seterusnya.
Malah, lampu yang berwarna biru, merah atau lain-lain, sama seperti DualShock 4, tetap turut ditampilkan dalam DualSense.
Korang boleh saksikan contoh nyalaan bilangan lampu kecil dan lampu berwarna di DualSense ini dalam tweet di bawah:

For the ones asking, they are centered depending what number is, examplePlayer 1 and 2 pic.twitter.com/JcRTopScjm— Droid: (@Alejandroid1979) October 4, 2020

PS5 akan dilancarkan pada 12 November ini.


Pembangun The Day Before Mempertimbang Untuk Lancarkan Ke PS5, Xbox Series

Antara game paling hangat diperkatakan oleh peminat game shooter kini adalah The Day Before yang sedang dibangunkan oleh Fntastic.
Trailer pertamanya telah terus menambat hati pemain, dan trailer kedua pula memaparkan gameplay melawan zombi dan looting yang amat berpotensi.
Ketika bercakap dengan GamingBolt, pengasas bersama Fntastic, Ed dan Aisen Gotovtsev telah mendedahkan yang mereka sedang mempertimbangkan untuk melancarkan The Day Before ke PS5 dan Xbox Series.
Apabila ditanyakan sama ada terdapat perancangan untuk membawa game itu ke konsol, mereka menjawab:
“Kami takkan dapat bawakan game ini ke NES kamu, tapi kami sedang mempertimbangkan konsol generasi terkini.”
The Day Before merupakan sebuah game open-world MMO survival yang berlatarbelakangkan pasca-pandemik yang membunuh di Amerika. Dunia ketika itu dipenuhi dengan ‘infected’ atau lebih mudah kita panggil sebagai zombi, serta manusia akan bersaing antara satu sama lain untuk meneruskan kehidupan.
Pemain akan terjaga sebagai seorang yang tidak ingat apa-apa yang telah berlaku kepada dunia, maka mereka ini akan mencari jawapan kepada persoalan itu dan menerokai sumber-sumber untuk hidup.
The Day Before akan menyajikan online PvP (multiplayer) serta online PvE (co-op).
Buat masa ini, game ini hanya diumumkan untuk PC, dan belum ada tarikh pelancaran.


Game Skate Seterusnya Akan Umumkan Sesuatu Esok

Sebuah game Skate baharu telah diumumkan lebih setahun yang lalu, iaitu ketika slot penutup EA Play Live 2020.
Sejak itu, pembangunan game itu membisu, sehinggalah kini. Dalam kenyataan terbaharu, Full Circle telah memberitahu bahawa sepanjang setahun ini, mereka telah menubuhkan studio itu, mengambil pekerja-pekerja baharu, serta sedang berusaha gigih membangunkan game itu.
Mereka mengumumkan yang Skate baharu itu masih belum bersedia untuk diperlihatkan dalam acara EA Play Live 2021 yang akan berlangsung minggu ini. Namun, mereka mengacah yang akan ada sesuatu yang akan dikongsikan pada hari esok.
Apakah yang akan mereka dedahkan? Sama-sama kita nantikan.

we've been busy. pic.twitter.com/5RbbPZIqTb— skate. (@skateEA) July 18, 2021

Buat masa ini, Skate baharu ini masih belum ada judul rasmi. Sama ada digelar Skate 4 atau ianya satu reboot, bilakah tarikh pelancaran, apakah paltform yang akan keluar — semuanya masih belum diketahui.


Allison Road Game “Pengganti” P.T. Telah Dibatalkan!

Sentap yang teramat apabila Silent Hill yang diusahakan oleh Kojima dibatalkan. Lagi sedih apabila bakal penggantinya, Allison Road juga diumumkan batal!
Petang kelmarin, akaun rasmi Twitter Allison Road berkicau…
https://twitter.com/AllisonRoad_HQ/status/739251685265117184
Ramai peminat genre horror menunggu-nunggu game yang mempunyai feel klasik macam ni. Pada asalnya, ia hanyalah merupakan projek Kickstarter dimulakan oleh studio Lilith dan kemudian berkolaborasi dan di-develop oleh Team17, yang menggunakan Unreal Engine 4 lalu membatalkan projek Kickstarter mereka.
Walau bagaimanapun, studio Lilith belum lagi memberi apa-apa kata tentang kesinambungan projek ini samada ianya akan diambil alih oleh studio lain atau di biar terbengkalai. Banyak juga spekulasi mengatakan kemungkinan akan ada harapan untuk video game ini mendapat peluang untuk diterbitkan semula.
Apa-apa pun, Akak sangat mengharapkan ada khabar berita yang baik yang mampu memberi cahaya kepercayaan kepada game ini semula. Nak sangat merasa main game ini memakai VR.
Jadi, marilah kita berhuhuhu bersama sambil mengenang video trailer yang mengasyikkan ini. Ada berani? Jangan risau, bulan puasa semua Cik Pon kene ikat dah.
https://www.youtube.com/watch?v=Q-HDBwzv6Oo


Siri Super Robot Wars OG Datang Dalam Bahasa Inggeris Buat Kali Pertama!

Ya. Sunggguh tidak percaya. Bandai Namco Entertainment Asia telah mengumumkan Super Robot Wars atau dikenali sebagai Supa Robo Taisen akan di terjemahkan ke Bahasa Inggeris!

Buat pertama kalinya dalam sejarah siri permainan video yang asalnya ekslusif untuk pasaran Jepun sahaja, Bandai Namco akan mengeluarkan Super Robot Wars OG: The Moon Dwellers di pelantar Sony Playstation 4!

Para-para gamers boleh melihat trailer yang di sampaikan oleh Bandai Namco Entertainment Asia disini:

Ini adalah beberapa trailers screenshot yang penulis dapat tangkap:

Super Robot Wars OG The Moon Dwellers versi Bahasa Inggeris ini akan di pasarkan pada tahun 2016 dan ianya adalah ekslusif untuk negara Singapura, Malaysia, Thailand, Filipina dan Indonesia.
Ishh, tak sabarnye kitorang menunggu! Nantikan laporan selanjutnya nanti di JomGaming.


Jom Ke AniManGaki 2017! Nikmati Budaya AniManga, Cosplay, Main Game Bersama Abam Apam, Bertanding Fighting Games Dan Banyak Lagi!

Salah satu dari konvensyen cosplay, komik dan gaming akan kembali lagi tahun ini di AniManGaki 2017 (AMG)! Jom tengok apa yang best!

Kali ini AniManGaki tampil lagi besar dan gempak! Selain aktiviti-aktiviti anime, manga, cosplay, konsert anisong, korang boleh bermain game bersama Abam Apam dan juga bertanding bermain game di booth Infinite Carnage (InC)!
AMG kali ini akan kembali dengan tema “Magic dan Element” pada 19 dan 20 Ogos 2017 di Sunway Pyramid Convention Centre. Terdapat pelbagai aktiviti dan yang akan diadakan merangkumi dari anime, komik, doujin, persembahan-persembahan yang unik, cosplay dan juga gaming! Terdapat lebih dari 50 booth didirikan dan pelbagai aktiviti mini booth di booth InC sendiri!

Cosplay, Nyanyian Dan Hiburan!
Antara highlight terbesar pada AMG kali ini adalah Cosplay competition, AniManGaki Idol, persembahan dari special guest ‘Joelle’ penyanyi franchise Final Fantasy dan AniManGaki Allstar Arena.
Jom dengar sikit suara Joelle dalam lagu OST FF13-2 ini!

Siapa yang tak kenal dengan artis komik tempatan kita, Abam Apam? Teringin bermain game bersama Abam Apam? Ha! Lawati mini-booth JomGaming di dalam booth InC (berdekatan dengan Allstar Arena) untuk memenangi loots Abam Apam! Korang kena lawan Abam Apam sendiri dan kalahkan beliau untuk membawa pulang merchandise Abam Apam. Challenge ini akan berada untuk kedua-dua hari pada 3 sesi – 10am, 2pm, dan 5pm.

Booth InC sahaja mempunyai pelbagai aktiviti tersendiri antaranya booth Racing Simulator oleh Inzane Racing, VR Summer Lessons dari Hitbox Gaming, Final Fantasy Trading Card Game dari Impulse Gaming, Treasure Hunt dari Western Digital dan dapatkan peluang untuk menangi kerusi gaming Warlord! Paling gempak dan terbesar adalah pertandingan amatur permainan video game Allstar Arena di mana Tekken 7, GGR2 dan UMvC3 akan ditandingkan. Pemenang champion Tekken 7 akan memenangi tiket trip ke Tekken World Tour peringkat akhir benua Asia Tenggara di SEA Major 2017 Singapura yang disponsor oleh Bandai Namco Entertainment.

Nak tahu lebih mendalam? Download PDF booklet dari website AMG untuk susun jadual aktiviti korang! Booklet tersebut bagaikan guidebook untuk korang lebih mengenali persembahan, aktiviti dan sponsor sponsor yang berada di AMG 2017!
Jadual persembahan AMG 2017
Tiket kemasukan masih boleh di dapati! Untuk mereka yang ingin masuk pada kedua-dua hari, korang boleh membeli tiket “Early Bird” pada RM40 yang juga memberi korang early-access untuk memasuki awal dahulu daripada mereka yang membeli tiket on the spot. Kepada yang nak datang tengok sehari je tiket kemasukan adalah RM25. Lebih info untuk tiket kemasukan boleh tengok di sini.
Penulis, Akirien bersama cosplayer di AMG-chan 2017 yang lepas
Ha, jangan segan nak dress up dan datang ke AMG! Jangan lupa bergaya dengan tema Magik & Element. Adakah korang element api, air atau tanah? Terlalu banyak aktiviti dan semestinya tak puas untuk pergi sehari sahaja. Jumpa korang kat sana!


Remaja 13 Tahun Antara Wakil Indonesia Ke Vietnam Untuk Final PES SEA CL!

4 wakil Indonesia ke Hanoi, Vietnam sudah diumumkan, dan apa yang mengejutkan adalah antara mereka adalah remaja berusia 13 tahun!
Rizky Faidan, pemain PES “wonderkid” Indonesia. Sumber gambar: Station-News
Usia bukan penghalang untuk Rizky Faidan, remaja berusia 13 tahun yang baru sahaja dinobatkan sebagai juara Tournament Nasional Pro Evolution Soccer (PES) 2016 di Bandung, Indonesia.
Melalui kemenangan tournament yang dianjurkan oleh PES League Indonesia itu, beliau telah melayakkan diri dan menjadi antara 4 wakil Indonesia yang akan berentap di Hanoi, Vietnam untuk Final PES Champions League Asia Tenggara (SEA CL) kelak.
Rizky, seorang anak jati Bandung, menyertai 3 lagi wakil negara seberang itu yang sebelum ini terlebih dulu telah melayakkan diri, iaitu Ahmad Habibie, Muchamad Lucky Ma’arif dan Batara Riasta Rizki.

Kemenangan Rizky bukanlah datang dengan mudah. Apabila menjadi 4 wakil terbaik untuk Bandung, tournament tersebut mengumpulkan pula 4 pemain terbaik dari Surabaya. Bermakna, 4 pemain terbaik Bandung dan 4 pemain terbaik Surabaya telah berentap, dan akhirnya anak muda ini telah dinobatkan sebagai juara.
Anda boleh baca lebih lanjut mengenai tournament yang dimenangi Rizky Faidan ini di laman web Station-News.

Keempat-empat wakil Garuda ini bakal bertarung dengan wakil-wakil terbaik Asia Tenggara dari Thailand, Vietnam dan negara kita Malaysia sendiri.
Timbul persoalan. Siapa pula wakil Malaysia yang bakal membawa nama negara ke pentas rantau ini nanti? Kami sedang bekerjasama dengan PES League Malaysia untuk mengumumkan 4 wakil terbaik negara ini.
Teruskan bersama kami di JomGaming dan nantikan artikel pengumuman kami ini dalam masa terdekat!
JomBaca: PES 2016: Gareth Bale Bakal Menghiasi Muka Hadapan DLC EURO 2016!


Gadis Gaming: Stefanie Joosten, Gadis Belanda Inspirasi Kojima!

Siapa yang tak kenal akan wajah Gadis Gaming nih!? Stefanie kian terkenal melalui siri game yang sedang panas – Metal Gear Solid: The Phantom Pain. Tapi siapakah sebenarnya gadis yang berjaya memikat Kojima untuk memainkan satu watak dalam Metal Gear Solid 5? Jom skodeng Stefanie Joosten!
Stefanie Joosten telah dilahirkan pada 1989 di Belanda. Sejak kecil lagi gadis ini berminat dengan budaya gaming dan otaku – sebab tulah awek ni telah mengambil keputusan untuk belajar bahasa Jepun di University of Leiden.

Ketika di universiti, Stefanie telah mendapat tempat dalam exchange program dan berpeluang melawat Tokyo, Jepun. Semasa di Tokyo, dia telah mendapat peluang modelling, dan oleh kerana permintaan untuk model dari Barat sangatlah tinggi maka mudah untuk dia terus tinggal dan bekerja di Jepun.
Stefanie ada menceritakan bagaimana dia dipanggil untuk menjadi model dalam MGS5: The Phantom Pain. Mulanya dia dipanggil untuk audition game tanpa apa-apa maklumat tetapi apabila dia ternampak Hideo Kojima hadir dalam audition tersebut, timbul kehairanan di hati Stefanie!

Semasa audition tersebut, terdapat pelbagai replika senjata api dan kesemua talent audition diminta melakonkan aksi menyusup masuk ke markas lawan. Dengan berbekalan pengalaman bermain game, Steafanie berjaya melakonkan aksi yang diminta hingga akhirnya terpilih untuk menjadi wajah dan model aksi bagi watak Quiet!
Menurut Stefanie lagi, proses memasukkan wajahnya kepada bentuk 3D mengambil masa dua tahun lamanya! Mimik wajahnya diambil oleh 37 camera dan gerak lakonan dia telah direkodkan dalam studio green screen untuk motion capture watak Quiet.
 Dia juga telah menerima latihan kombat serta bagaimana untuk menyelia senjata api kerana kebanyakkan model untuk Metal Gear Solid adalah bekas tentera, hanya Stefanie yang kurang mahir akan selok belok military. Disamping wajah dan gerak langkah, watak Quiet juga menggunakan suara Stefanie Joosten.
Apabila disoal mengenai kontroversi watak Quiet yang seksi, Stefanie sendiri sebenarnya terkejut melihat lukisan awal Quiet, namun gadis ini berkata ada sebab yang kukuh mengapa Quiet berpakaian sebegitu. Apabila ditanya mengapa, Stefanie berkata ‘Biarlah rahsia…’ LOL. Stefanie juga ada mengatakan Quiet merupakan seorang yang berpendirian teguh dan bukanlah watak gadis yang lemah.

Jom kita layan Stefanie speaking Jepun yok! Cair kitorang menengoknya!

Editor: Gadis of Gaming (GoG) adalah series eksklusif dari JomGaming yang akan menampilkan gadis-gadis dalam dunia gaming – samada IRL mahupun virtual!


DotA 2: Sekitar Manila Major 2016 Peringkat Kumpulan

Peringkat kumpulan bagi Manila Major 2016 sudah pun selesai. Banyak keputusan yang menepati ramalan penulis dan ada juga kejutan di sebalik pusingan peringkat kumpulan ini.

Bermula 3 Jun yang lepas perlawanan keempat-empat kumpulan telah pun dijalankan dan berakhir pada 5 Jun 2016. Pasukan-pasukan pilihan kebanyakkannya melepasi halangan dengan mudah. Namun begitu, ada juga pasukan pilihan yang memberi persembahan yang kurang memberangsangkan sekaligus menyebabkan mereka berada di kedudukan bawahan.

Pasukan seperti Newbee, OG, Na’Vi, Team Liquid, Fnatic dan juga LGD Gaming memulakan langkah cemerlang apabila masing-masing berada dikedudukan 1-2 di dalam kumpulan.
Lain ceritanya dengan pasukan hebat seperti Team Secret, Alliance, EG dan juga Team Empire yang beraksi longlai dan sekadar menghuni tangga bawahan di dalam kumpulan. Mungkin itu merupakan strategi mereka untuk mendapat laluan mudah ke Grand Final? Penulis sendiri pun tak pasti.
Apa-apa pun tahniah diucapkan kepada wakil Malaysia iaitu Fnatic yang beraksi cemerlang untuk melayakkan diri mereka beraksi diperingkat Upper Bracket yang akan bermula pada 7 Jun 2016.

Bagi pasukan yang berada di tempat terbawah diperingkat kumpulan, ini bukanlah penamat bagi mereka. Kerana mereka masih lagi mempunyai peluang untuk beraksi diperingkat Lower Bracket.

Jadik bagi yang terlepas perlawanan pasukan kegemaran korang, jangan risau korang boleh saksikan perlawanan ulangan di Steam ataupun lihat perlawanan penuh ataupun highlight bagi semua pasukan yang beraksi diperingkat kumpulan di YouTube.
Apa-apa pun teruskan menyokong Fnatic, semoga mereka dapat mengharumkan nama Malaysia di persada antarabangsa.
ADIOS!


Team King of Fighters Mahu Kembalikan Samurai Shodown, Metal Slug Dan Banyak Lagi Games SNK!

Mana dia peminat Samurai Shodown dan Metal Slug? Nih ada berita baik untuk korang!

Dalam satu temuramah bersama Polygon, development team King of Fighters menyatakan hasrat untuk mengembalikan francais SNK yang lama seperti Samurai Shodown, Metal Slug dan Ikari Warriors, selepas The King of Fighters 14 siap.
The King of Fighters 14 adalah edisi fighting game terbaru di dalam francais yang sudah pun berusia 21 tahun – dan dibangunkan oleh team yang agak baru dan fresh. SNK juga sebagai sebuah syarikat mengalami pembaharuan selepas baru-baru ini mengemaskini logo mereka, membuang ‘Playmore’ daripada namanya dan menggunakan kembali slogan mereka yang terdahulu, ‘The future is now.’

Apabila ditanya kepada producer Yasuyuki Oda, artist Eiichi Ogura, game designer Yuji Watanabe dan lead game designer Hidetoshi Ishizawa, mereka sependapat ingin mengembalikan francais-francais SNK yang lama sebagai versi baru! Bukan itu sahaja, sebagai SNK yang serba baru, mereka juga ingin mencipta francais-francais dan title-title baru!
Antara francais-francais yang disebut untuk diberi nafas baru adalah Samurai Shodown, Metal Slug, Ikari Warriors, Garou dan World Heroes. Masih ada game-game lama SNK yang ingin korang lihat diberi nafas baru? Apakah game SNK yang paling korang suka?
Apa-apahal pun, sama-sama kita nantikan perkembangan selanjutnya daripada SNK.


Overwatch: Pendaftaran Untuk Beta Telah Dibuka!

Blizzard bakal membuka sessi beta minggu hadapan untuk Overwatch. Jom daftar!

Beta tertutup ini akan bermula pada 16hb bagi gamers yang tinggal di Asia.
Menurut Blizzard, beta kali ini bakal memperkenalkan:

Sistem leveling yang baru
2 map baru bersama 1 mode baru
Hero balancing update
Private match update

 JomBaca: Overwatch bakal berada untuk pasaran console
Bagi yang pernah mendapat beta Overwatch, korang tak perlu mendaftar semula. Untuk mereka yang berminat, boleh daftar beta Overwatch di SINI.
Overwatch akan dipasaran PC, PS4 and Xbox One pada tahun ini. Masih tiada tarikh pengumuman.
JomBaca: Kalendar gaming untuk 2016!


Siri One Piece Netflix akan disuarakan oleh pelakon suara asal anime

View this post on Instagram            A post shared by JomGaming (@jomgaming)


JomGaming.TV: BF4 Indonesia Bermain Perang Psikologi?

JomGaming.TV adalah siri baru di site kitorang yang akan compile video-video menarik dalam dunia gaming Malaya! Siapa ye yang akan menjaga siri baru ini? Semestinya guest-writer terbaru kitorang, video-contentmaker Ahmad Faiz atau lebih dikenali sebagai Tobeng! Silakan bro!

Thanks guys kerana sudi menjemput! Faiz aka Tobeng di sini! Untuk episode kali ini, kitorang nak share beberapa video menarik yang melintas dalam feed YouTube kitorang! Dari Battlefield 4, Metal Gear Solid 5 hingga ke GTA5 dan banyak lagi – semuanya pasti bikin korang asyik menonton!
Jom kita layan!
1. Menjelang perlawanan rematch Battlefield 4 PS4 antara Malaysia dan Indonesia Jumaat ini, pemain-pemain dari Indonesia telah mempersiapkan diri dengan latihan sesama mereka. Dengan meng-upload video ini – mungkin satu serangan perang psikologi telah ditujukan kepada pemain-pemain Malaysia!

2. Ramai yang mengidolakan Big Boss. Namun, tak ramai yang benar-benar memahami cerita di sebalik watak ohsem ganas berjiwa kacau ini. Saksikan video dokumentari pendek dari GameSpot ini.

3. Trailer cinematic dari Berdu ala-ala Top Gun yang akan membuatkan mata korang terpukau! Literally, nafas kitorang hilang dek penangan aksi dalam video ni!

4. Jump stunt dalam GTA V paling jauh yang kitaorang pernah tengok! Dari kawasan pergunungan hingga ke Los Santos Airport. OMGWTFBBQ! Gile jauh!
http://https://www.youtube.com/watch?v=9Q3FEhduzEg

5. Korang rasa apa video game yang sequel-nya lebih baik daripada yang original? Mari kita lihat senarai yang dibuat oleh Playstation Access.

Jadi, itu saja video-video menarik untuk kali ini. Nantikan kompilasi video cantik tertarik menarik dari kitorang! Korang juga boleh tengok video-video ni di frontpage JomGaming.my –  hanya scroll ke bawah untuk access playlist Youtube kitorang!
Jumpa lagi!


Dark Souls 3: Datang Untuk Merampas Roh Korang!

Peminat-peminat developer From Software pasti menanti game ini! Nampaknya tarikh pelancarkan Dark Souls 3 telah diannounce pada 24 March 2016! Game ini dijangka akan berubah dari segi gameplay kerana dipengaruhi game From Software sebelum ini iaitu Bloodborne.
Harga dan set untuk pasaran antarabangsa masih belum diketahui tetapi ada sedikit tease yang menunjukkan game Dark Soul 3 akan didatangkan bersama peta dan original sound track.
Disamping itu, From Software jugakan akan mengadakan network test selama 3 hari bagi Dark Soul 3 bermula 16 hingga 18 Oktober 2015. Bagi mereka yang berminat untuk join network test ini, korang boleh lawat site Darksouls.jp dan mendaftarkan diri. Namun begitu harus diingat bahawa network test ini bakal menggunakan game build yang berbahasa Jepun.


Tony Jaa, Iko Uwais Antara 12 Bintang Fan-Made Dalam Mortal Kombat Movie 2017!

[KEMASKINI]: Kami dapati bahawa senarai pelakon ini hanyalah rekaan peminat sendiri (fan made). Barisan pelakon belum lagi diumumkan secara rasmi. Kami mohon maaf atas kesilapan yang dilakukan.
[LAPORAN ASAL]:
Dua pelakon aksi seni mempertahankan diri tersohor Asia Tenggara bakal dibariskan bersama bintang-bintang terkenal Hollywood.

12 pelakon telah secara rasminya diumumkan untuk membintangi Mortal Kombat Movie yang bakal ditayangkan pada tahun 2017. Dua pelakon aksi seni mempertahankan diri tersohor Asia Tenggara, Tony Jaa dan Iko Uwais turut dibariskan dalam filem reboot adaptasi dari video game ini.
Sekiranya anda adalah peminat filem-filem aksi seni mempertahankan diri, terutamanya yang dibikin dari negara-negara rantau ini, pastinya sudah cukup kenal dengan Tony Jaa dan Iko Uwais.
Scorpion – Tony Jaa

Tony Jaa yang cukup popular dengan siri filem seperti Ong Bak dan Tom Yum Goong, serta pernah tampil dalam Furious 7 bakal memegang watak Scorpion! Pasti menarik melihat aksi Tomoi dari Thailand yang dibawakan beliau dalam aksi penuh ganas berantai dari Scorpio.
Sub-Zero – Iko Uwais

Iko Uwais, jejaka dari Indonesia yang mencipta nama hingga ke persada antarabangsa dengan siri filem The Raid dan Merantau Warrior akan memegang watak Sub-Zero! Semestinya ia adalah kali pertama beliau akan membawakan watak utama dalam sesebuah filem Hollywood setelah sebelum ini hanya memgang watak sampingan dalam Star Wars: The Force Awakens. Aksi penuh licik silat bersama kuasa ais dari Sub-Zero? Percayalah, ini adalah dunia nyata!
Selain itu, 10 lagi bintang yang telah diumumkan untuk filem ini adalah bukan calang-calang aktor dan aktres. Apabila melihat senarai ini, ia akan membuat peminat kipas-susah-mati francais Mortal Kombat ternganga dan menggosok-gosok mata!
Berikut adalah pelakon-pelakon lain yang bakal membintangi Mortal Kombat Movie 2017 (judul rasmi masih belum didedahkan):
Kitana – Megan Fox

Raiden – Liam Neeson

Shao Khan – Vin Diesel

Sonya Blade – Ronda Rousey

Liu Kang – Daniel Wu

Shang Tsung – Robin Shou

Kano – Manu Bennett

Johnny Cage – Scott Adkins

Nightwolf – Jason Momoa

Jax – Michael Jai White

Senarai pelakon yang memegang watak-watak ini adalah sungguh memuaskan. Ia seperti barisan pelakon yang cukup “sempurna” dengan barisan aktor dan aktres tersohor serta pelakon aksi seni mempertahankan diri yang terbaik! Secara jujur, penulis memang tidak sabar dan sangat teruja untuk menonton filem ini nanti!
Apa pendapat anda pula? Berpuas hati dengan barisan pelakon yang telah diumumkan? Kongsikan dengan kami!
Sumber: FragHero


ASUS Republic of Gaming Masters: Tournament DotA 2 Dan CS:GO Antarabangsa, Masuk Adalah Percuma!

Selepas peringkat kelayakan dijalankan, akhirnya pasukan yang layak ke acara ASUS ROG Masters pada 10-11 (group stage) dan 12-13 (Grand Finals) November ini diumumkan!

12 pasukan DotA 2 dan 12 pasukan CS:GO telah melayakkan diri mereka ke acara yang menawarkan hadiah wang tunai terkumpul sebanyak USD200,000 ini – USD150,000 bagi acara DotA 2 dan USD50,000 bagi acara CS:GO!

Yang paling best, masuk adalah PERCUMA! Grand finals ROG Masters ini akan berlangsung pada 12-13 November di Kuala Lumpur Convention Center!
Jadi kalau korang nak tengok kehebatan jaguh-jaguh eSports bertaraf antarabangsa beraksi, inilah peluangnya! Berikut adalah pasukan-pasukan yang layak dan wajib korang saksikan!

Dota 2 Teams
Invited teams – Fnatic, Team Secret
Oceania Qualifiers – Natural 9, Big and Black
East-Asia Qualifiers – MOL, The Mongolz
South-East-Asia Qualifiers – Execration, Mineski
Rest of Asia Qualifiers – Entity Esports, Aggressive 5
China Qualifier – MAX.X, EHOME.X

CS:GO Teams
Invited teams – Taiwan Z, dreamScape
Oceania Qualifiers – AVANT GARDE, Chiefs Esports Club
East-Asia Qualifiers – The Mongolz, SavorTheFear
South-East-Asia Qualifiers – LeapFrog, Sabertooth
Rest of Asia Qualifiers – Risky Gaming, Team Bot
China Qualifier – 5Power, B.O.O.T
Paling menarik perhatian adalah penyertaan daripada nama-nama besar seperti Fnatic dan Team Secret yang pastinya mengundang kehadiran peminat-peminat mereka di acara itu nanti!
https://twitter.com/ROGMasters/status/790885620751044608?ref_src=twsrc%5Etfw
https://twitter.com/ROGMasters/status/793740338087198721?ref_src=twsrc%5Etfw
So, macamana guys and gals? Kita jumpa di KL Convention Center nanti untuk menyaksikan ASUS ROG Masters! Sementara tuh, jom layan rakaman peringkat kelayakan di channel Twitch rasmi ROG Masters di SINI!


Konami Cantas Khabar Angin Yang Mengatakan Silent Hill Akan Dibangunkan Semula

Dua minggu lalu, terdapat laporan yang berlegar mengatakan bahawa Sony sedang cuba memperbaiki hubungan antara Konami dengan Hideo Kojima untuk membangunkan semula Silent Hill.
Terkini, Konami telah mengeluarkan kenyataan yang sekaligus telah mencantas segala laporan tentang pembangunan semula siri game Silent Hill. Bercakap kepada Rely On Horror, ini kenyataan Konami:
“Kami ambil maklum tentang semua khabar angin dan laporan tapi boleh disahkan bahawa semua itu adalah tidak benar. Saya tahu ini bukan jawapan yang peminat kamu ingin dengar.”
“Ini bukanlah mengatakan yang kami menutup sepenuhnya pintu terhadap francais ini, cuma ia bukan seperti apa yang dilaporkan.”
Daripada kenyataan ini, apa yang boleh disimpulkan ialah kemungkinan Konami ada perancangannya tersendiri bagaimana untuk menghidupkan semula game bergenre seram itu. Namun, ia bukanlah sesuatu yang terkait kerjasama dengan insan penting di sebalik francais ini, iaitu Hideo Kojima, walaupun sekiranya benar Sony sedang cuba menjadi orang tengah.


Playstation Experience 2015: Semua Trailer Dan Teaser Dari Hari Pertama!

Malam tadi menyaksikan livestream dari Playstation Experience 2015 di San Francisco. Dan seperti yang dijangka, pelbagai trailer dan teaser telah dipertontonkan kepada peminat Playstation di seluruh dunia!

Berikut adalah sebahagian daripada video teaser dan trailer yang dimainkan sepanjang malam tadi bermula 2 pagi! Antara trailer yang menarik minat kitorang adalah Uncharted 4, Street Fighter 5 yang menampilkan F.A.N.G., Yakuza 0, Psychonauts, Ni No Kuni II: Revenant, Paragon, Destiny Sparrow League, BattleBorn dan Hitman!
Acara Playstation Experience ini akan terus berlangsung sehingga Ahad (waktu tempatan), dan kita boleh menantikan lebih banyak lagi trailer, teaser dan video panel perbincangan dari livestream

https://www.youtube.com/watch?v=IXAqu49B-as

https://www.youtube.com/watch?v=WQohYJkXjWA

https://www.youtube.com/watch?v=0c0kdIFijtg


Kebangkitan Cik Lara Croft Di XBox!

Hola!! Guys, korang kenal tak Cik Lara Croft? Kalau kenal maka korang mesti tau game Tomb Rider bukan. So apa yang menarik sangat ni? Jom kita tengok.

Series game tersohor Tomb Raider terbaru yang berkonsepkan 3rd person action-adventure ini akan menemui korang pada 10 November 2015.
Namun begitu tarikh ini hanya lah untuk console Xbox 360 dan juga Xbox One. Berita ini pasti tidak mengembirakan pemilik-pemilik console Ps4 dan juga PC.
Aduihaiii Cik Manis Lara Croft!!
Penulis tidak tau mengapa developer Square Enix berbuat begitu dan hanya akan merelease Rise Of The Tomb Rider pada ‘awal’ 2016 bagi console PS4 dan juga PC.
Lagi menambah rasa amarah, Rise Of The Tomb Rider Collector’s Edition bagi XBox juga akan direleasekan pada tarikh sama – 10 November 2015!
Untunglaaa XBox dapat merasa Rise Of The Tomb Rider Collector’s Edition ini:

Antara item-item yang korang akan dapat:

CD game Rise Of The Tomb Rider
Patung figure berketinggian 12 inci Lara Croft
Collectible steel case
Replika jurnal kulit Lara Croft
Replika rantai jade Lara Croft

Amacam, menarik? So kepada peminat setia Tomb Rider ataupun pengumpul Collector’s Edition XBox, korang boleh la dapatkan benda-benda ini dari seller-seller pilihan korang pada harga around RM650 gitu!
Apa pun kami di JomGaming berharap pihak developer game ini juga dapat mengeluarkan Collector’s Edition bagi console PS4…dengan pantas!
So sudah ada keputusan samada nak beli collector edition ini? Apa-apa pun jom kita layan trailer bagi Rise Of The Tomb Raider:

ADIOS!!


Kerjasama Selama 10 Tahun Antara Konami Dan UEFA Akan Tamat Pada Bulan Hadapan

Setelah sekian lama menjalin cinta, akhirnya kisah mereka terputus jua.

Salah satu perkara yang membuatkan Pro Evolution Soccer (PES) mampu bersaing rapat dengan siri FIFA oleh EA Sports adalah disebabkan kerjasamanya bersama UEFA, sebuah badan tertinggi bola sepak Eropah. Tahun 2008, Konami dan UEFA telah menandatangi perjanjian selama 10 tahun, dan ia akan berakhir pada bulan hadapan.
Dalam kenyataan media yang dikeluarkan, UEFA mendedahkan yang perjanjian ini akan tamat semasa perlawanan final Champions League yang akan berlangsung di Kyiv, Ukraine pada Mei ini.

Mode pertandingan UEFA Champions League telah menjadi  tarikan utama dalam siri PES pada setiap tahun sejak sedekad yang lalu. Mode pertandingan UEFA Euro pada tahun 2016 lalu turut menambah warna-warni ke dalam siri video bola sepak popular ini.
Selepas ketiadaan kerjasama ini, apa pula yang akan diketengahkan oleh Konami dalam siri ini pada tahun ini dan tahun-tahun mendatang? Pasti menarik untuk disaksikan.
Melalui kenyataan media itu juga, tiada sebarang kata dari UEFA untuk menyambung kerjasama antara Konami ini. Mungkinkah mereka sudah merancang untuk menjalin hubungan dengan EA Sports pula? Para pemain FIFA akhirnya akan merasa untuk bermain UEFA Champions League secara rasmi?
Pentas video game bola sepak tahun ini pasti akan membawakan lebih banyak drama!


Rainbow Six Siege: Ubisoft Perlihatkan Aksi Dua Operator Baru Dalam Video Gameplay Terbaru

Ubisoft secara rasminya memperlihatkan Capitao dan Caveira dalam video gameplay berdurasi 5 minit terbaru.

Minggu lalu, kita hanya dapat melihat aksi dua operator terbaru ini dalam satu video yang telah leaked. Terkini, Ubisoft telah mengeluarkan video rasminya untuk berkongsi lebih lanjut tentang dua operator Batalhão de Operações Policiais Especiais (BOPE) dari Brazil ini.
Game Designer, Jean-Baptiste Hal telah menerangkan Capitao dan Caveira dengan lebih mendalam – membincangkan special ability, gajet dan weapon masing-masing.
Sebelum ia dilancarkan pada hari ini (untuk Season Pass), jom kita layan dulu video gameplay yang bertempat di map terbaru Favela ini:

Operation Skull Rain akan dilancarkan di PC, PlayStation 4 dan Xbox One pada 2 Ogos 2016 untuk pemilik Season Pass. Manakala, ia akan dilancarkan kepada semua pemain secara percuma pada 7 hari kemudian.


5 Edisi Untuk The Last of Us Part II – Yang Mana Satu Menjadi Idaman Kalbu?

Hari ini merupakan hari di mana kita dibanjiri dengan perkembangan terbaru The Last of Us Part II.
Selepas mendedahkan tarikh pelancaran melalui satu trailer terbaru dalam livestream State of Play, Naughty Dog telah mengumumkan pula edisi-edisi yang bakal dilancarkan untuk The Last of Us Part II.
Lima edisi diumumkan, yang mana 1 adalah edisi digital dan 4 edisi pula adalah edisi fizikal. Berikut ialah edisi-edisi untuk The Last of Us Part II:
Digital Deluxe Edition

Standard Edition

Special Edition

Collector’s Edition

Ellie Edition

Mana satu yang bakal korang angkat? Siapkan tabung masing-masing.
The Last of Us Part II akan dilancarkan secara eksklusif untuk PS4 pada 21 Februari 2020.


The Witcher Remake Akan Bawakan Open-World Sepenuhnya Walaupun Game Asalnya Tidak

CD Projekt Red telah mengesahkan yang The Witcher Remake yang sedang dibangunkan akan menampilkan map open-world sepenuhnya.
Game tersebut merupakan remake kepada game The Witcher pertama yang mereka pernah lancarkan pada tahun 2007. Pada ketika itu, game itu bukanlah sebuah game open-world.
Semasa CDPR mengumumkan The Witcher Remake pada bulan lalu, ramai yang menimbulkan persoalan sama ada remake itu akan mengikut game asal yang bukan open-world atau membawakan open-world sama seperti The Witcher 3. Kini, teka-teki itu sudah terjawab.
CDPR mendedahkan perkara ini dalam laporan kewangan terbaharu mereka, lapor IGN. Ia mengesahkan yang remake itu adalah sebuah game yang “story-driven, single-player open-world RPG”.
Sebelum ini, CDPR mengumumkan yang game ini sedang dibangunkan oleh Fool’s Theory — sebuah studio yang mahir dalam membangunkan game-game RPG, di mana studio ini akan dibarisi oleh ramai pembangun veteran yang pernah terlibat dalam membangunkan The Witcher 2: Assassins of Kings dan The Witcher 3: Wild Hunt. CDPR akan memberikan penyeliaan kreatif sepenuhnya.
Remake ini akan dibangunkan dari kosong menggunakan teknologi Unreal Engine 5, serta menggunakan perkakasan sama yang CDPR sedang cipta untuk trilogi saga baharu The Witcher.
Buat masa ini, tiada sebarang tarikh pelancaran didedahkan.


Assassin’s Creed: Syndicate: 8 Review Dari Gaming Site Terkenal!

Nampaknya review bagi keluaran terbaru dari siri Assassin’s Creed dah boleh didapati secara online. Apa pendapat mereka? Adakah sengal macam Unity?
Dalam interview dengan developer Ubisoft bagi Syndicate, mereka telah belajar dari kesilapan yang telah dilakukan sebelum ini dan bertekad untuk maju ke hadapan.
Storyline Syndicate akan bermula pada sekitar tahun 1868 iaitu pada Era Victorian di London. Kali ini, game tersebut akan memaparkan 2 protagonis iaitu sepasang adik beradik yang bernama Jacob dan Evie Frye. Korang akan bersama dengan 2 character ini dalam menyelami pergolakan antara Assassin dan juga Knights Templar!
Berikut adalah koleksi 10 gaming site yang terkemuka:

Gamespot – 9
Xbox Achivements – 80/100
Polygon – 8.5
Post Arcade – 8.5
Eurogamer – No score
DigitalSpy – 4/5
IGN – 8.2
GamesRadar+ – 4/5

Nantikan review dari penulis kami dalam siri BBoBB untuk Syndicate!
Jangan lupa baca ni: Game-game penutup tahun 2015 yang patut korang main!


DotA 2: Epicenter Medan Menguji Kehebatan!

Lambakan pertandingan mini di dalam eSport bukanlah sesuatu yang baru. Ini mungkin menjadi pusat latihan untuk pasukan-pasukan DotA dari seluruh dunia untuk mempersiapkan diri sebelum pertandingan besar berlangsung.

Terbaru ialah pertandingan DotA 2 Epicenter Moscow 2016. Bertempat di Moscow, Rusia, pertandingan ini akan berlangsung selama 7 hari bermula 9 Mei dan berakhir pada 15 Mei.
Pertandingan yang menawarkan hadiah wang tunai terkumpul sebanyak RM 2,100,000 ini akan di sertai 10 pasukan dengan 6 daripadanya melalui jemputan manakala 4 lagi menerusi wild card.

Adakah Epicenter ini akan menjadi pertandingan untuk pasukan-pasukan ini bereksperimentasi ataupun sudah masa untuk menjadi serius? Persoalan itu akan terjawab pada 9 Mei nanti.
Nampaknya pasukan dari Malaysia iaitu Fnatic sekali lagi mencuba nasib dengan menyertai Epicenter kali ini. Adakah mereka akan membuktikan sesuatu? Adakah mereka akan mengecewakan kita sekali lagi? Apapun teruskan menyokong arena eSport Malaysia!
ADIOS!


Electronic Arts Keluarkan Kenyataan, Mengutuk Kejadian Menembak Di Pertandingan Madden 19

Pagi ini, kita telah dikejutkan dengan satu berita yang menggemparkan. Sebuah kejohanan video game di Florida, Amerika Syarikat telah bertukar kepada tragedi apabila salah seorang pesertanya mula menembak ke arah orang ramai — mengakibatkan tiga orang mati, termasuk penembak itu sendiri.

Sumber gambar: CNN.
Game yang dipertandingkan dalam kejohanan tersebut merupakan Madden NFL 19, sebuah game yang diterbitkan oleh Electronic Arts (EA) dan dibangunkan oleh EA Sports.
Memberikan reaksi kepada tragedi ini, EA telah mengeluarkan satu kenyataan, mengutuk insiden tersebut. Kenyataan itu menyebutkan:
“Situasi tragik yang berlaku pada Ahad di Jacksonville adalah satu tindakan kejam yang tidak masuk akal yang mana kami mengutuk sekeras-kerasnya. Kami menyampaikan simpati kepada keluarga mangsa yang kehilangan nyawa pada hari ini dan juga kepada mereka yang tercedera.”
“Kami semua di Electronic Arts sangat sangat terkesan dengan insiden yang dahsyat ini, dan kami juga menyertai komuniti dalam mengucapkan terima kasih kepada pihak yang bertindak dengan pantas ke arah tempat kejadian.”
“Fokus kami kini adalah kepada mereka yang terkesan, dan memberikan sokongan undang-undang dalam masa mereka meneruskan siasatan terhadap jenayah ini.”

pic.twitter.com/D4WZHOPh61
— Electronic Arts (@EA) August 27, 2018
Madden NFL 19 adalah game yang baru sahaja dilancarkan untuk PC, PS4 dan Xbox One pada 10 Ogos lalu.


Fall Guys: Ultimate Knockout: Boleh Beli or Boleh Blah!?

Siapa sangka, di kala trend gaming masakini dipenuhi dengan game-game AAA seperti genre shooter, MOBA, single-player story, bola sepak dan lain-lain — ada sebuah game yang cukup berbeza muncul di tengah-tengah menonjolkan diri untuk meraih populariti global.
Fall Guys: Ultimate Knockout sebagai antara game yang paling banyak disebut sejak seminggu dua ini tidak boleh kita nafikan. Hari pertamanya sahaja server sudah sesak, kemudian memotong kedudukan Grand Theft Auto V sebagai antara game paling popular di Steam, serta telahpun berjaya mencapai jualan 2 juta unit di Steam.
Jadi, jom kita bincangkan — apakah populariti game ini benar-benar berbaloi untuk dinikmati bersama?
Istana Takeshi

Mungkin ada yang tertinggal bas atau menetap di dalam gua sejak beberapa minggu ini dan tidak tahu apa sebenarnya Fall Guys ini.
Game yang dibangunkan oleh Mediatonic dan diterbitkan oleh Devolver Digital ini adalah sebuah game yang berinspirasikan daripada Istana Takeshi, satu rancangan televisyen dari Jepun yang cukup popular di seluruh dunia suatu ketika dahulu, tapi game ini membawakan pendekatan berlainan dengan pengenalan karakter-karakter yang lebih comel.
Sama seperti Istana Takeshi, ia sebenarnya adalah sebuah game battle royale yang mana para pemain perlu melepasi pelbagai halangan untuk terus kekal dalam permainan, dan layak ke peringkat-peringkat seterusnya. Bermacam arena atau mini game yang disajikan yang ianya kelihatan mudah, tapi sebenarnya tidak sama sekali.
Comel, Tapi Geram

Peringkat pertama menampilkan mini game yang mudah untuk difahami iaitu pemain hanya perlu berlari ke garisan penamat di hadapan, walau bagaimanapun, tentunya ia akan dipenuhi dengan pelbagai halangan yang lucu (dan menyakitkan hati!) seperti kipas gergasi berpusing, lantai bulat berputar, pintu yang terbuka tertutup, buah-buah gergasi yang ditembak dan banyak lagi lompatan-lompatan yang mencabar.
Kemudian, peringkat-peringkat seterusnya akan divariasikan dengan mini game yang lebih unik dan menarik. Ada mini game yang berpasukan seperti bermain bola seumpama Rocket League, menolak bola gergasi bersama rakan ke garisan penamat. Akhir sekali, beberapa pemain terakhir yang masih hidup akan dicabar dengan arena yang lebih mendebarkan.
Mulanya kita akan merasakan game ini adalah game comel yang hanya untuk bergelak ketawa. Tapi setelah kita tahu bagaimana untuk main, ditambah pula dengan rencah pemain lawan lain yang ‘dengki’ dan sentiasa mengambil kesempatan terhadap kita, barulah kita mengambil posisi duduk yang serius dan cuba sungguh-sungguh untuk memenangi game ini.
Rakan Sepasukan Lemah

Salah satu kritikan utama yang dilontarkan ramai pemain ialah terhadap arena-arena berpasukan yang perlu dilepasi walaupun pada akhirnya nanti, hanya satu individu yang dinobatkan dengan Crown.
Ramai yang tidak berpuas hati apabila bermain arena berpasukan ini adalah disebabkan rakan-rakan sepasukan yang lemah, akhirnya membawa kepada kegagalan mereka untuk layak ke peringkat seterusnya kerana apabila satu pasukan berada di kedudukan terakhir, kesemua pemain dalam pasukan itu akan disingkirkan. Ia seperti sesuatu yang tidak adil kepada mereka yang ingin mendapatkan Crown kerana rakan sepasukannya yang lemah tapi mereka terpaksa sama-sama menanggungnya.
Namun, pada pendapat penulis, arena berpasukan ini menarik juga sebenarnya. Ia menambahkan rencah kepada randomness dalam game yang comel lote dan mencuit hati ini. Kita mula marahkan rakan sepasukan lain sebagai punca mereka kalah, walaupun kadang-kala mereka juga tidak hebat mana pun. Hanya menyalahkan rakan sepasukan sebagai kambing hitam.
Malah, arena-arena berpasukan itu sendiri memang menghiburkan untuk dimainkan. Misalnya, arena Rock n Roll adalah satu mini game yang sangat memerlukan kerjasama sepasukan yang mantap. Untuk menolak bola gergasi ke garisan penamat sambil perlu melalui bermacam halangan pastinya satu pengalaman yang menyeronokkan.
Boleh Ditambahbaik

Sebagai sebuah IP baharu dan boleh dikatakan game pertama yang seumpama ini, semestinya Fall Guys mempunyai banyak fungsi yang harus diperbaiki serta ciri-ciri yang perlu ditambah.
Antara ciri yang mereka perlu tambahbaik ialah memaparkan di skrin senarai rakan (dalam party sama) yang masih hidup/layak ke peringkat seterusnya. Ketiadaan UI ini membuatkan kita tertanya-tanya sama ada rakan kita telah tersingkir atau layak selepas satu-satu pusingan. Sekiranya kita berada dalam party chat yang mempunyai mikrofon, bolehlah kita berbual, namun ia jadi masalah apabila bermain dengan rakan yang tiada mikrofon.
Selain itu, satu lagi masalah Fall Guys apabila bermain bersama rakan ialah apabila kita sudah tersingkir, dan rakan telah layak, kita akan melihat (spectate) pemain lain yang bukan rakan kita dalam party yang sama. Kita terpaksa menekan butang dan mencari satu per satu pemain lainyang masih hidup sehingga kita jumpa rakan kita untuk melihat gameplay mereka.
Ya, ciri-ciri yang disebutkan ini bukanlah ciri yang game-breaking, namun untuk menarik para pemain untuk sentiasa kembali menikmati game ini, tentunya ianya adalah penting.
Mesra Keluarga

Dari segi gameplay dan pengarahan seninya sudah semestinya Fall Guys adalah sebuah game yang mesra keluarga dan menarik perhatian kanak-kanak. Tapi, ada dua penambahan yang penulis rasakan sekiranya ditampilkan ke dalam game ini, pastinya akan menjadi sebuah game yang jauh lebih mesra keluarga dan kanak-kanak.
Pertama, Mediatonic perlu menambah jumlah maksimum untuk kita squad-up dalam party yang sama. Pada ketika ini, mereka hanya membenarkan sehingga 4 pemain. Penulis merasakan Fall Guys perlu membenarkan sehingga 8 pemain untuk squad-up. Melalui cara ini, kita dapat menikmati game ini dengan lebih ramai ahli keluarga dan rakan-rakan lain.
Kedua, Fall Guys perlu menambah keupayaan untuk bermain secara splitscreen. Ciri ini umpama ciri yang ‘wajib’ untuk menarik lebih ramai ahli keluarga dan kanak-kanak untuk mencuba game ini. Ia merupakan satu game yang sangat sesuai untuk bermain secara splitscreen, bergelak ketawa dengan insan di sebelah.
Keputusan – BOLEH BELI or BOLEH BLAH!?

Fall Guys: Ultimate Knockout merupakan sebuah game yang mudah untuk difahami dengan butang kawalan yang ringkas, namun ia sukar untuk dimahirkan, membuatkan game ini amat seronok untuk dimainkan bersama rakan-rakan dan ahli keluarga.
Dari segi gameplay, ia sudahpun mantap, namun untuk menjadi game yang terus kekal popular, pihak pembangun harus terus memperbaiki beberapa ciri serta menambah bermacam kandungan baharu terutamanya arena-arena yang lebih unik dan menghiburkan; menambah ‘practice mode’, atau mode offline untuk bermain bersama AI, serta ‘custom match’ untuk rakan-rakan mengadakan parti tertutup.
Fall Guys: Ultimate Knockout boleh dibeli di PC (Steam) dan PS4. Untuk PS4, ia merupakan game percuma untuk langganan PlayStation Plus bulan Ogos, namun sekiranya korang tidak mempunyai langganan tersebut, boleh belinya juga secara berasingan.

+ Gameplay lucu, menghiburkan+ Karakter comel+ Arena unik, mendebarkan
– Paparan UI perlu ditambahbaik– Kekurangan kandungan

Pembangun Fall Guys Harap Mereka Boleh Ikuti Kejayaan Rocket League


Naughty Dog sedang bangunkan sebuah game single-player baharu yang akan didedahkan tak lama lagi


Jom Saksikan Babak Pembukaan Cinematic The Last Guardian

Sudah terlalu lama menantikan The Last Guardian? Anda pasti untuk spoil-kan penantian anda dengan babak pembukaan cinematic ini?

The Last Guardian telah diumumkan pertama kalinya pada Februari 2007. Selepas lebih 9 tahun kita menanti, akhirnya ia akan dilancarkan pada minggu hadapan.
Terbaru, PlayStation Japan telah memuat naik babak pembukaan cinematic bagi game ini. Anda boleh saksikannya di bawah sekiranya waktu seminggu tidak boleh ditunggu lagi untuk menyaksikannya di PS4 anda.

The Last Guardian akan dilancarkan pada 6 Disember 2016, eksklusif untuk PS4.


Diego Maradona Mahu Saman Konami Atas Penggunaan Haknya Dalam PES 2017

Legenda bola sepak dunia, Diego Maradona mahu mengambil tindakan undang-undang kepada penerbit Pro Evolution Soccer, Konami, yang dikatakan telah menggunakan persamaannya dalam video game tanpa kebenaran.

Dalam siri-siri PES sebelum ini, Konami sememangnya menampilkan ramai pemain legenda yang cukup tersohor. Namun, ia tidak menggunakan nama sebenar pemain itu, sebaliknya hanya menggunakan nama rekaan, kerana tidak mendapatkan kebenaran pemain-pemain tersebut.
Misalannya, nama “Malgani” digunakan ke atas pemain yang jika dilihat kepada datanya, boleh dikenali sebagai Diego Maradona.
Namun, dalam siri terbaru mereka, PES 2017 telah membawakan beberapa pemain legenda ke dalam mode myClub secara rasmi. Ronaldo de Lima, Ronaldinho, Michael Owen, Gary Lineker dan Thierry Henry adalah beberapa pemain legenda yang ditampilkan.
Walau bagaimanapun, Maradona melalui akaun Facebook rasminya telah menyatakan bahawa penggunaan namanya dan persamaan yang terdapat dalam PES 2017 tidak mendapat kebenarannya. Ini kenyataan beliau:
“Saya mendengar semalam bahawa syarikat Jepun, Konami telah menggunakan gambar saya untuk game mereka PES 2017. Malangnya, peguam saya Matias Morla akan mengambil tindakan undang-undang yang sepatutnya. Saya berharap ini bukanlah satu lagi penipuan.”

Buat masa ini Konami belum mengeluarkan apa-apa kenyataan berhubung isu ini. Teruskan bersama JomGaming.


Overwatch: Insurrection – Trailer Event In-Game Akan Datang Leak! Banyak Skin Menarik!

Baru semalam kitorang menulis tentang skin-skin Overwatch yang telah leak. Lewat malam tadi, trailer pulak leak!

Channel Youtube PlayStation Perancis telah menerbitkan video ini semalam, tetapi sudah dibuang daripada channel tersebut. Ini adalah video yang sempat didownload oleh Jeffrey Grubb;

Suara latar Perancis tersebut berkata;

“For a limited time, we go back and offer to relive one of the key moments in the history of Overwatch. Rally your friends and accompany Tracer in his first mission during the King’s Row insurrection, our new cooperative shock or discover the origins of some of your favorite heroes with more than 100 new objects for Overwatch: Insurrection including models, Entries, emotes, tags, etc.! Overwatch archives have been declassified, but this will only last until May 1st.”
“Untuk tempoh terhad, kita akan kembali ke masa lampau dan alami salah satu kejadian penting di dalam sejarah Overwatch. Kumpulkan sahabat korang dan ikuti Tracer di dalam misi pertamanya semasa King’s Row Insurrection. Temui sejarah sebahagian hero kegemaran anda di samping lebih 100 object bagi Overwatch:Insurrection termasuk models, emotes, tags etc. Arkib Overwatch thelah dibuka, tetapi ianya hanya terbuka sehingga 1 Mei.”

Jika dilihat kepada trailer tersebut, event in-game yang dinamakan Overwatch: Insurrection ini akan berlangsung dari 11 April hingga 1 Mei. Acara ini nanti akan menampilkan peperangan antara Omnic dan pasukan Overwatch yang terdiri daripada Tracer, Mercy, Reinhardt, dan Torbjörn.
Kelihatan ianya seperti acara PvE seperti yang diadakan pada Halloween lepas dimana kita akan menentang gelombang demi gelombang musuh!

Setiap daripada 4 karakter tersebut memakai uniform biru Overwatch masing-masing, Tambahan pula, uniform Overwatch juga akan dibawa bagi karakter-karakter seperti McCree dan Genji, disamping skin-skin baru bagi Widowmaker dan Orisa!

Nampak gayanya, tak tidurlah nanti nak grind dapatkan skin Blackwatch Genji!